ועדת הכספים, כנסת 20, פרוטוקול מספר 561, 2016-12-13 17:30

משה גפני: אני מחדש את ישיבת הוועדה.

משה גפני: אנחנו עוסקים ברשות שדות התעופה.

משה גפני: אני מתחיל בעניין של העלאת גיל הפרישה.

משה גפני: אני מבקש להקריא את ההסתייגות שלי שהעברתי לכם.

משה גפני: תקריאי את התאריכים.

<שגית אפיק: התאריכים יהיו, במקום התאריך שיש היום לשר, 30 בספטמבר 2016, יבוא ד' באייר התשע"ז, 30 באפריל 2017, והתאריך של ועדת הכספים שהוא 31 בדצמבר 2016 יהפוך להיות ח' באב התשע"ז, 31 ביולי 2017, בהתאמה יוזזו הלוחות.

משה גפני: כן, מה שהקראת.

<שגית אפיק: מה שהקראתי אז.

<שגית אפיק: למעשה הקראנו את כל ההצעה, אתה מצביע על מה שהקראנו.

<קריאה: איזה לוחות ישונו?

<שגית אפיק: הלוחות שמצורפים בתוספת לחוק העיקרי בחלק ב', אנחנו הקראנו את זה בפעם הקודמת, נדמה לי שאפרת הייתה.

<שגית אפיק: אתה רוצה שאני אקריא?

<קריאה: בחלק ב' לחוק גיל פרישה, ואיפה עוד?

<שגית אפיק: ובחוק הביטוח הלאומי, בלוח א'1 בחלק א'.

<שגית אפיק: שני הלוחות יוזזו.

<קריאה: אבל אני לא מסכים עם התאריכים.

<שגית אפיק: אסי, את הלוחות צריך להזיז יותר.

משה גפני: מי בעד אישור ההסתייגות?

משה גפני: ירים את ידו.

<אסי מסינג: קודם כל מדובר בנושא חדש.

משה גפני: אתם לא מבינים מה שהולך פה.

משה גפני: הוא הולך לטעון נושא חדש עכשיו על העלאת גיל הפרישה.

משה גפני: רק על זה.

משה גפני: אתם מדברים איתי לעשות ישיבה?

דוד ביטן: כן, מה הבעיה?

משה גפני: בסדר, אין בעיה, הכול בסדר.

<קריאה: מי רוצה לטעון נושא חדש.

משה גפני: האוצר.

מיקי לוי: מה זה נושא חדש?

משה גפני: העלאת גיל הפרישה זה נושא חדש.

רחל עזריה: אנחנו בשעות שבהן אין נושא חדש.

מכלוף מיקי זוהר: אל תעשו את זה, חבר'ה.

מכלוף מיקי זוהר: התאריכים, אני מציע - - -

<אסי מסינג: כל מה שקשור לתאריכים, מה שדובר - - -

משה גפני: רבותיי, לא להפריע לו.

משה גפני: ליועץ המשפטי של משרד האוצר, שיהיה כבוד, גם למשרד האוצר וגם ליועץ משפטי.

<אסי מסינג: הכוונה הייתה לדחות את המנגנון בשלושה חודשים, כדי להשלים את הדיון עד ה-31 במרץ ובנגזרת של זה גם להזיז את כל התאריכים, גם בלוח ב' לחוק גיל פרישה ולוח א'1 לחוק הביטוח הלאומי, וכעת אני מבין שמוצע להזיז את זה בשבעה חודשים.

משה גפני: כן.

<אסי מסינג: אני מבין שעל הדבר הזה אין הסכמה בינינו לביניכם.

משה גפני: מאה אחוז.

משה גפני: אל"ף, אני מכבד את מה שאתה אומר - - -

דוד ביטן: למה זה נושא חדש?

דוד ביטן: זה כתוב בחוק, אז זה לא יכול להיות חדש.

משה גפני: דוד, אני לא יכול לנהל ישיבה בכלל.

משה גפני: אני מכבד את מה שאתה אומר, הכול בסדר, אני רק רוצה להגיד לחברי הוועדה, אני מסתובב פה כבר חודשיים כמו פורפרה.

משה גפני: הנושא הזה, למשל, שהוא אחד מני רבים, הוא נושא שצריך לחוקק אותו, זה לא משהו שבאתי עם איזה גחמה, מדובר על זה כבר חודשיים, היה דיון כאן, אמרתי שאני מביא את זה בחוק ההסדרים, היה דיון בחוק ההסדרים, הבאתי תאריכים, מה ששגית הקריאה עכשיו היה כאן על השולחן.

משה גפני: אנחנו נמצאים ברגע האחרון, אין לנו יכולת, לפי דעתי, להעביר תקציב כבר.

משה גפני: אז עכשיו אני אתחיל לדון על זה?

זהבה גלאון: לא זאת הבעיה.

זהבה גלאון: אמר שר הרווחה, גפני, חיים כץ כשהיה פה וגם כחלון אמר, שאם לא מחוקקים את זה עכשיו זה נכנס לתוקף, הביטוח הלאומי, נשים מקבלות הודעה על העלאת גיל הפרישה.

משה גפני: אז הם אמרו לי שהם הסתדרו כבר עם השר חיים כץ ולא צריך.

זהבה גלאון: לא נכון.

משה גפני: את באה להגיד לי שלא נכון?

משה גפני: דיברתי עם חיים כץ.

זהבה גלאון: אני יודעת שאתה אמרת, אני רק רוצה לחדד.

<שגית אפיק: מה שהיא אומרת, גם אתה מקבל על זה פניות, שנשים מקבלות כבר - - - הלוחות - - -

מיקי לוי: נשים מקבלות הביתה הודעות?

משה גפני: נכון, אמרנו את זה בישיבה.

מיקי לוי: הן מקבלות הודעות, אמרתם.

זהבה גלאון: חבר הכנסת ביטן, תן לי רגע, אני רוצה לעזור לך.

משה גפני: אין לי טענות, הכול בסדר, כל אחד עושה את עבודתו.

משה גפני: לא היה לי חוק הסדרים כזה, לא היה לי.

משה גפני: אני יושב בחריצות, אני לא מתעצל, אני יושב, מבקש פגישות ולא מקבל תשובות.

משה גפני: מקבל תשובות שליליות או שלא מקבל בכלל.

זהבה גלאון: אני מציעה לאוצר לקבל את ההצעה הזאת - - -

משה גפני: אני שואל אותך, נדב, תענה לי, האם קיבלתי תשובה על תאריך גיל הפרישה עד לרגע זה?

<נדב שיינברגר: לא.

משה גפני: ככה זה הולך כל הזמן.

<נדב שיינברגר: לא, לא נכון, קיבלת תשובה שלא רוצים, תגיש את התקופה שאתה רוצה.

משה גפני: גם לא.

זהבה גלאון: אדוני, מעניין אותי שנשים מקבלות הודעות שגיל הפרישה שלהן עולה ואם היום אנחנו לא מקבלים את ההחלטה הזאת אתם הולכים לדפוק נשים.

טלי פלוסקוב: זה נכון, זה אוטומטי.

טלי פלוסקוב: זה נכון מה שאומרת חברת הכנסת זהבה גלאון, היא אומרת דבר נכון.

דוד ביטן: - - - הם יעשו רביזיה - - -

<איתי טמקין: היושב ראש, רק אם אפשר מילה, בבקשה.

משה גפני: איתי, בבקשה.

משה גפני: אין לי טענות אליכם, אתם עושים את עבודתכם, אני גם מבין את העבודה שלכם.

משה גפני: אני לא בטוח שיש לכם גיבוי מהשר לעמדה שלכם, אז אתם - - -

איתן ברושי: חבר הכנסת גפני, אי אפשר להבין את כולם באותו זמן.

איתן ברושי: הרי חוק ההסדרים, הגיע הזמן שייעלם מן העולם, כל יום מחדש מוכח שזה חוק לא נכון.

איתן ברושי: במקום לחסל אותו אנחנו מחזקים אותו.

משה גפני: איתי טמקין, בבקשה.

משה גפני: תכבדו אותו, הוא בחור מצוין.

איתן ברושי: אבל מה לעשות שהוא באוצר?

משה גפני: הוא בחור מצוין.

איתן ברושי: יש הרבה בחורים טובים במובן הרע של המילה.

משה גפני: לא, לא, הוא בחור טוב.

משה גפני: הוא באוצר ועושה את עבודתו.

<איתי טמקין: אם אפשר רק להציע הצעה כזאת, לפני שמצביעים ומגישים את הרביזיה, בשש וחצי, כמו שאמרת, אתה יושב גם עם יעל מבורך - - -

משה גפני: אני לא יודע באיזה שעה.

<איתי טמקין: אני מכיר שבשש וחצי - - -

משה גפני: לא חשוב, שש וחצי, שש וחצי.

רחל עזריה: לא אמרת שזה מה שאתה עושה בחמש?

<איתי טמקין: יעל מבורך - - -

דוד ביטן: גפני, תתקדם ותהיה רביזיה.

דוד ביטן: מה שאתה חושב - - -

רחל עזריה: כן, יאללה, עזוב, ואז נשב ונדון.

זהבה גלאון: בואו נצביע על זה.

<איתי טמקין: אפשר רק לסיים?

משה גפני: רחל עזריה אמרה דבר נכון, אני אמרתי שאנחנו מסיימים פה את הדיון, אני לא יכול להמשיך בגלל הנושא של המליאה ואמרתי שאני מיד אשב עם האוצר.

משה גפני: זה היה אמור להיות ברבע לחמש, את צודקת.

משה גפני: זה לא היה עד עכשיו, הם לא פה.

משה גפני: איתי טמקין, בבקשה.

<איתי טמקין: לפגישה האמורה גם מגיעה יעל מבורך, סגנית הממונה, שגם ריכזה את אותה הוועדה.

<איתי טמקין: לפני שעושים את התהליך של הצבעה ורביזיה, אפשר לחכות לפגישה, שגם יעל תציג בפניך את הטענות שלה, לפני שעכשיו מצביעים ומגישים את הרביזיה הזאת.

<איתי טמקין: אנחנו מעדיפים שנחכה.

<איתי טמקין: תשמעו, תוכלו לעשות את זה בכל מקרה אחרי הישיבה הזאת היום בהמשך הערב, להצביע - - -

איתן ברושי: אבל מה אתה חושב, שאנחנו עובדים אצלכם?

איתן ברושי: עכשיו נעמוד פה דום עד שיעל מבורך תבוא הנה?

משה גפני: לא, לא.

איתן ברושי: לא, אבל כמה אפשר?

<קריאה: לא, איתן, תצעק, אבל בעדינות.

איתן ברושי: כמה אפשר?

<קריאה: תדבר אליהם יפה, אני מבקש.

איתן ברושי: אני מדבר יפה, אבל אנחנו לא חיילים שלהם, אנחנו פה מהבוקר.

משה גפני: אבל אתה לא מועיל לי עכשיו, איתן.

איתן ברושי: אני קמתי בארבע בבוקר, כדי לעמוד עכשיו ליעל מבורך?

איתן ברושי: מה, אנחנו פקידים שלכם?

משה גפני: איתן.

איתן ברושי: אני מתאפק עד שש.

דוד ביטן: תקבל ממנו טלפונים בחמש - - -

<שגית אפיק: טענת נושא חדש אתה צריך לתת לנו בכתב בשם השר.

<אסי מסינג: לא, אנחנו לא טוענים.

משה גפני: מי בעד אישור - - -

דוד ביטן: תצביע, תצביע.

<אסי מסינג: רק ל - - -

משה גפני: בסדר, רגע, שנייה.

משה גפני: מה?

<אסי מסינג: במסגרת - - -

משה גפני: אי אפשר ככה, די כבר.

משה גפני: אני לא צריך גם את חברי הוועדה, מספיק לי האוצר.

<אסי מסינג: רק השאלה אם במסגרת הדיונים שהיו קודם לכן הובהרו המשמעויות של הדחייה.

משה גפני: כן, הכול הובהר.

משה גפני: אנחנו יודעים, מה לעשות?

משה גפני: מה, אני הלכתי פה כמו איזה חיה דורסת?

משה גפני: ישבתי ועוד פעם ועוד פעם וישבתי עם השר וישבתי איתכם, אי אפשר יותר.

רחל עזריה: נכון.

משה גפני: מי בעד אישור ההסתייגות, כפי שהיא הוקראה?

משה גפני: ירים את ידו.

משה גפני: מי נגד?

משה גפני: בעד – רוב

משה גפני: ההסתייגות אושרה.

טלי פלוסקוב: רביזיה.

זהבה גלאון: לא, מי שנמנע לא יכול רביזיה.

זהבה גלאון: רביזיה.

טלי פלוסקוב: מי אמר נמנע?

טלי פלוסקוב: גם אני הצבעתי נגד.

משה גפני: רבותיי - - -

רחל עזריה: אל תדאגי, אנחנו לא ניתן לנשים להיפגע.

רחל עזריה: אנחנו נעבוד ביחד ושלום על ישראל.

משה גפני: רבותיי, ההסתייגות אושרה ויש בקשה לרביזיה.

משה גפני: אנחנו נדון על הבקשה לרביזיה ונצביע עליה - - -

איתן ברושי: מחר בבוקר?

מיקי רוזנטל: לא, היום.

מיקי רוזנטל: מה קרה?

מיקי רוזנטל: בוא נגמור עם זה.

איתן ברושי: איך תגמור?

מיקי רוזנטל: גפני, צריך מנהיגות.

מיקי רוזנטל: כן, גמרנו, כמה נמשוך את זה?

משה גפני: אני דיברתי על ההסתייגות של ניצולי השואה, שבגלל שהחוק נעשה ב-2011, אלה שנפטרו קודם בן זוגם לא מקבל - - -

איתן ברושי: איזה חוק אנחנו?

משה גפני: יש הסתייגות שלי?

מיקי רוזנטל: על איזה חוק?

משה גפני: זה לא נמצא.

משה גפני: בחוק הזה אני רוצה להגיש הסתייגות נוספת.

מיקי רוזנטל: אבל על זה אמרת שאתה לא מצביע.

משה גפני: בסדר, תשמע, זה לא אותו דבר כמו הקודם.

משה גפני: תקשיבו, יש עוול גדול שנעשה לניצולי שואה שלא מקבלים בגלל שהבעל או האישה נפטרו לפני 2011.

משה גפני: זה עוול גדול, מדובר על 6,600 איש.

משה גפני: לטענת האוצר מדובר על 160 מיליון שקל, אני מבקש לאשר את זה.

משה גפני: אני אגיש רביזיה.

משה גפני: אני אשב איתה, יכול להיות שאני אעשה את זה מדורג, מדובר על אנשים שהולכים לעולמם כל יום וזה עוול גדול בגלל שהחקיקה הייתה ב-2011.

משה גפני: מי בעד אישור הבקשה?

<נדב שיינברגר: רגע, אני מציע משהו אחר.

משה גפני: אל תציג.

<נדב שיינברגר: תעשה הפוך ואז תגיש את הרבייזה.

משה גפני: מה זה הפוך?

<נדב שיינברגר: הפוך, שהבן אדם לא מקבל את ההסתייגות שלך ותגיש רביזיה.

מיקי רוזנטל: סליחה, אני חשבתי שאתה יועץ של כחלון, ממתי אתה יועץ של גפני?

משה גפני: תקריאי, בבקשה.

<שגית אפיק: בחוק נכי המלחמה בנאצים, התשי"ד-1954, בסעיף 13א, אחרי סעיף קטן (ה) יבוא '(ו) בן זוג של נכה שמועד פטירתו חל לפני יום כ"ח באייר התשע"א, 1 ביוני 2011, והיה זכאי לתגמול לפי חוק זה, תשולם לו קצבה חודשית בסכום של 2,000 שקלים חדשים'.

<שגית אפיק: בחוק נכי רדיפות הנאצים, בסעיף 11א, אחרי סעיף קטן (ב) יבוא '(ג) בן זוג של נכה שמועד פטירתו חל לפני יום כ"ח באייר התשע"א, 1 ביוני 2011 והיה זכאי לתגמול לפי חוק זה, תשולם לו קצבה חודשית בסכום של 2,000 שקלים חדשים'.

<קריאה: שגית, הסתייגות תקציבית.

זהבה גלאון: ומה נראה לכם, שגפני לא מבין את זה?

זהבה גלאון: אני לא מאמינה מה שקורה פה, גפני.

זהבה גלאון: אני לא מסכסכת, אני באמת - - -

משה גפני: זה דרך אגב, מה שאיתי אומר, היה צריך להיות לפני חודש ולבוא לפה עם הסכמות, אז לא 160 מיליון, אז לבוא על 80 מיליון, כל הדברים האלה.

משה גפני: הכול היה צריך להיעשות, הרי אני לא נגדם - - -

זהבה גלאון: ברור, אתה בקואליציה.

משה גפני: אבל הם לא נותנים תשובות.

משה גפני: לפני שאתה טוען בעניין הזה תקציבי או לא תקציבי.

משה גפני: אמרתי ותקשיב למה שאני אומר, אני לא אמשיך את החקיקה בעניין הזה, את ההסתייגות הזאת בלי הסכמה של האוצר, אני לא אמשיך.

משה גפני: אני רוצה לחסוך את הזמן, אני מביא את זה לאישור, אני מגיש על זה רביזיה, אני, אני יושב איתכם אחר כך וזה יהיה אחד הסעיפים שעליהם נדבר.

משה גפני: דיברתי על זה איתכם, אמרתם שתיתנו לי תשובה, לא קיבלתי תשובה.

משה גפני: זה בסדר, אין לי טענות.

משה גפני: אתה יכול לטעון שזה נושא תקציבי, אני מודיע לך, אל תאתגרו אותי, הרי אני רוצה בהידברות.

משה גפני: אם אתם תאתגרו אותי אני אביא 51 חברי כנסת שיצביעו בעד.

זהבה גלאון: נכון.

משה גפני: אתה רוצה?

משה גפני: זה יהיה מאוד מעניין.

משה גפני: יעמוד שר האוצר ויגיד שמה שיושב ראש ועדת הכספים אומר, הוא מתנגד, ואני אביא 51 חברי כנסת, אתה רוצה את זה?

<איתי טמקין: לא, אנחנו לא רוצים את זה - - -

משה גפני: אז תן לי, תעשו את העבודה, אני לא אלך נגדכם.

<קריאה: 61.

<קריאה: לא, פה מספיק 51.

משה גפני: הצעה תקציבית הוא אמר.

משה גפני: אני בלי בעיה מביא 51, אני אפילו מביא את כל חברי סיעת יהדות התורה, זה כבר 56, 57.

איתן ברושי: אנחנו נעזור, גפני.

משה גפני: אני מביא את חברי ש"ס - - -

<קריאה: ותביא עוד שלוש דירות, דירה שלישית, ויש לך את ה - - -

איתן ברושי: אנחנו נעזור.

זהבה גלאון: לך על זה.

<שגית אפיק: לגבי ניצולי השואה, זה התיקון שהקראתי פלוס תיקון שאנחנו נכניס בתיקון 19, שנחקק בשנת 2014, שזה יילך לגבי אותה קבוצה בסעיף התחילה והוראת המעבר שלהם.

<שגית אפיק: עכשיו תקריא את גיל פרישה, שיהיה לפרוטוקול.

<אייל לב ארי: הצעת חוק גיל פרישה.

<אייל לב ארי: תיקון סעיף 6.

<אייל לב ארי: לחוק גיל פרישה התשס"ד-2004 (להלן החוק העיקרי), בסעיף 6(3) במקום 1955 יבוא '1956'.

<אייל לב ארי: תיקון סעיף 9.

<אייל לב ארי: 2.

<אייל לב ארי: בסעיף 9 לחוק העיקרי – בסעיף קטן (ב) במקום ''כ"ז באלול התשע"ו-30 בספטמבר 2016', יבוא 'ד' באייר התשע"ז-30 באפריל 2017; בסעיף קטן (ג) במקום 'ב' בטבת התשע"ז-31 בדצמבר 2016' יבוא 'ח' באב התשע"ז-31 ביולי 2017'.

<אייל לב ארי: תיקון התוספת.

<אייל לב ארי: התוספת לחוק העיקרי בחלק ב – במקום עד דצמבר 1954 יבוא עד דצמבר 1955.

<אייל לב ארי: במקום הקטע החל במילים 'ינואר עד אוגוסט 1955, 62 וארבעה חודשים' ועד המילים 'מאי 1958 ואילך – 64' יבוא 'ינואר עד אוגוסט - - -

משה גפני: רבותיי, זה מפריע.

<אייל לב ארי: '62 וארבעה חודשים, ספטמבר 1956 עד אפריל 1957, 62 ושמונה חודשים, מאי עד דצמבר 1957 63, ינואר עד אוגוסט 1958 – 63 וארבעה חודשים, ספטמבר 1958 עד אפריל 1959 – 63 ושמונה חודשים; מאי 1959 ואילך – 64'.

<אייל לב ארי: תיקון חוק הביטוח הלאומי.

<אייל לב ארי: 4.

<אייל לב ארי: בחוק הביטוח הלאומי (נוסח משולב) התשנ"ה-1995.

<אייל לב ארי: לוח א'1.

<אייל לב ארי: בחלק א', תחת הכותרת לאישה, במקום הקטע החל במילים (1) במקום עד דצמבר 1954' יבוא 'עד דצמבר 1955'; (2) במקום הקטע החל במילים 'ינואר עד אוגוסט 1955 – 62 וארבעה חודשים' ועד המילים 'מאי 1958 ואילך – 64' יבוא 'ינואר עד אוגוסט 1956 – 62 וארבעה חודשים, ספטמבר 1956 עד אפריל 1957 – 62 ושמונה חודשים, מאי עד דצמבר 1957 – 63, ינואר - - -

מיקי רוזנטל: אתה יכול גם להקריא את ספר בראשית באותה מידה, אנחנו לא מבינים מילה ממה שאתה אומר.

<שגית אפיק: אנחנו רוצים שהלוחות ייכנסו לפרוטוקול.

מיקי רוזנטל: בסדר גמור, אני רק אומר, אנחנו לא שומעים.

<שגית אפיק: זה פשוט הגילאים, אנחנו רוצים שהלוחות ייכנסו לפרוטוקול.

<אייל לב ארי: ינואר עד אוגוסט 1958 – 63 וארבעה חודשים, ספטמבר 1958 עד אפריל 1959 – 63 ושלושה חודשים, מאי 1959 ואילך – 64'.

<אייל לב ארי: בחלק ה' – במקום 'עד דצמבר 1954' יבוא 'עד דצמבר 1955'; במקום הקטע החל במילים 'ינואר עד אוגוסט 1955 – 57 וארבעה חודשים' ועד המילים 'מאי 1958 ואילך – 59' יבוא 'ינואר עד אוגוסט 1956 – 57 וארבעה חודשים, ספטמבר 1956 עד אפריל 1957 – 57 ושמונה חודשים, מאי-דצמבר 1957 – 58, ינואר עד אוגוסט 1958 – 58 וארבעה חודשים, ספטמבר 1958 עד אפריל 1959 – 58 ושמונה חודשים, מאי 1959 ואילך – 59'.

משה גפני: תודה רבה.

משה גפני: לגבי הנושא של גיל פרישה, אנחנו אישרנו את זה.

משה גפני: חברת הכנסת רחל עזריה הגישה רביזיה.

משה גפני: אני מבקש להצביע.

משה גפני: אני אומר מראש - - -

רחל עזריה: רגע, אני מבקשת התייעצות סיעתית.

משה גפני: חמש דקות.

רחל עזריה: תודה רבה.

איתן ברושי: בשלב מסוים השעון נעצר.

איתן ברושי: אם הולכים להתייעץ אני הולך.

יצחק וקנין: טוב, חברים, ההסתייגות - - -

משה גפני: רבותיי, לא להפריע, יש גם הסתייגויות לזהבה גלאון, יש גם לנאוה בוקר.

יצחק וקנין: כפי שאמרתי לפני כן - - -

משה גפני: למה אתם לא נותנים לעבוד?

משה גפני: הרב וקנין, בבקשה.

יצחק וקנין: כפי שאמרתי לפני כן, החוק הזה כבר מיושם משנת 1990 ברצף בלי הפסקה, בבסיס התקציב יש את אותם הכספים - - -

משה גפני: חוק הגליל.

יצחק וקנין: עד 2017, אני הארכתי אותו בפעם האחרונה עשר שנים.

יצחק וקנין: סיפרתי את ההשתלשלות.

יצחק וקנין: החוק, לגבי 2017, הוא בבסיס התקציב, בלי טובות שלי, בלי טובות שלכם.

יצחק וקנין: מ-2018 זה דו תקציבי, אני מאריך אותו עד שנת 2027.

משה גפני: יש התנגדות?

<נדב שיינברגר: כן.

<נדב שיינברגר: החוק מחולק לשני חלקים, גם הפטם וגם ה - - -

<שגית אפיק: הטלה ופטם.

<נדב שיינברגר: אנחנו גילינו את זה לפני שעה, התחלנו לבדוק עכשיו מה זה אומר בדיוק - - -

יצחק וקנין: אבל החוק ניתן ב-2017-18 כולל פטם, אתם לא הפרדתם את זה.

יצחק וקנין: אם תגיד לי שהפרדת, אהלן וסהלן, לא הפרדת את זה.

<נדב שיינברגר: אני אומר שאלה, להפתיע אותנו בכזאת מהירות, לדעת לתת את התשובה - - -

יצחק וקנין: אני לא הפתעתי אתכם, תאמין לי.

משה גפני: אבל הוא ניהל איתם דיון על זה.

יצחק וקנין: אנחנו כבר חודשים מדברים.

<נדב שיינברגר: עם מי דיברת?

<נדב שיינברגר: אני שומע בפעם הראשונה.

יצחק וקנין: אתה לא רפרנט.

יצחק וקנין: אני מדבר עם הרפרנטים, אני איתך לא צריך לדבר.

יצחק וקנין: אדוני, אני כבר - - -

<נדב שיינברגר: אל תדבר איתי - - -

יצחק וקנין: תשמע, בוא, אני לא צריך לדבר איתך, אני לא במשחקים האלה.

יצחק וקנין: זה לא משחקי כבוד, זה בבסיס התקציב, מה אתה עכשיו עושה סיפור בכלל?

יצחק וקנין: זה בבסיס התקציב, כאילו אתה - - -

משה גפני: אומר - - -

יצחק וקנין: אתה לא מוציא כסף.

משה גפני: אומר חבר הכנסת וקנין - - -

יצחק וקנין: 27 שנים זה בבסיס התקציב.

משה גפני: אומר חבר הכנסת וקנין, מדובר על זה שמאריכים את זה כל חמש שנים, הכסף נמצא בבסיס התקציב, הוא נמצא ב-2017-2018.

משה גפני: התפרסם גם בעיתון שהאוצר הסכים.

יצחק וקנין: הוא הסכים.

<נדב שיינברגר: לא זה מה שהוא הסכים.

משה גפני: אלא למה?

<נדב שיינברגר: חצי מהדברים.

איתן ברושי: הם אישרו כאילו לביצים?

<נדב שיינברגר: חבר הכנסת וקנין הגיש את ההסתייגות שלו, אנחנו פה בדיונים באלף ואחד דברים, אני מניח שעד מחר בבוקר תהיה לנו תשובה.

משה גפני: טוב, בסדר.

משה גפני: איציק, עד מחר בבוקר.

יצחק וקנין: מחר תהיה הצבעה?

משה גפני: מחר תהיה תשובה והצבעה.

טלי פלוסקוב: אפשר להמתין עד מחר.

איתן ברושי: רגע, ובכל זאת, אפשר - - -

משה גפני: לא, לא, לא.

איתן ברושי: תגידו רק על מה ההצבעה.

משה גפני: על ההסתייגות שלו.

איתן ברושי: אבל היא לא כתובה.

יצחק וקנין: הקראתי אותה.

משה גפני: נאוה בוקר, בבקשה.

נאוה בוקר: אני מבקשת להוסיף את ההסתייגות הבאה, העלאת קצבת הנכות למקבלי קצבת המינימום בלבד מביטוח לאומי, בסך של 250 שקלים לחודש לפחות.

<קריאה: זו גם הסתייגות תקציבית.

בצלאל סמוטריץ': כמה נכים - - -

נאוה בוקר: זה בלי קשר להצעת החוק.

מיקי רוזנטל: אבל לכל הנכים?

מיקי רוזנטל: כל מי שיש לו - - - מעל 70%?

<נדב שיינברגר: זה 600 מיליון שקל, נכון?

נאוה בוקר: כל מי שאין לו כיסוי - - -

מיקי לוי: בכמה נכים מדובר, נאוה?

נאוה בוקר: יש 231,000 נכים.

<נדב שיינברגר: שהם מרוויחים רק קצבה מינימלית.

<נדב שיינברגר: זה 600 מיליון שקל.

נאוה בוקר: לא, יש חלק מהם שמקבלים כיסוי ביטוחי, צריך שביטוח לאומי יעשה שערוך.

משה גפני: מישהו יודע להגיד על כמה מדובר?

נאוה בוקר: בסביבות 690 מיליון.

משה גפני: אני מציע גם את זה לדחות למחר.

<קריאה: למה?

משה גפני: אתה רוצה להצביע?

<קריאה: כן, אנחנו רוצים להצביע על זה.

משה גפני: לא רוצה.

<קריאה: למה?

משה גפני: אני לא רוצה.

<קריאה: מה אכפת לך?

<קריאה: רגע, אתה בעד הנכים, אמרת.

משה גפני: מה שאמרתי - - -

בצלאל סמוטריץ': אבל אני מציע שהיועצת המשפטית, חוות דעת, האם לא מוכרחים להצביע עכשיו?

משה גפני: חבר'ה, אני מבקש לדעת על כמה מדובר, אני מבקש לדבר איתי על העניין הזה, אנחנו נחליט לגבי מחר, אני אדבר עם נאוה בוקר.

<קריאה: אפשר לקבל בכתב את ההסתייגות הזאת?

משה גפני: מה זה תקציבי?

משה גפני: זה 650 מיליון.

משה גפני: חברת הכנסת זהבה גלאון בבקשה.

מיקי לוי: זה לא הרבה.

מיקי לוי: גפני, אני תומך בנאוה, זה 60 מיליון שקל, זה כסף קטן.

<קריאה: זה 600.

מיקי לוי: זה כסף קטן.

איתן ברושי: חצי מעמונה.

מיקי לוי: אני מצטרף לנאוה בוקר.

משה גפני: תודה רבה, כל הכבוד לך.

משה גפני: אני הייתי רוצה לראות שתצטרף בקדנציה הקודמת.

בצלאל סמוטריץ': וקנין, למה אתה לא מעביר את זה?

בצלאל סמוטריץ': אני לא מבין.

יצחק וקנין: אל תדאג, מחר זה יעבור, ירצו או לא ירצו.

משה גפני: טוב, זהבה.

זהבה גלאון: חבריי חברי הכנסת, אני מתכוונת להציג, חבר הכנסת מיקי זוהר, מרכז הקואליציה, מיקי מכלוף זוהר, אני מתכוונת להציג עכשיו 26 הסתייגויות מהותיות, תתרכז בי.

איתן ברושי: זה לא עולה כסף.

זהבה גלאון: אדוני, בפרק ג'1 - - -

משה גפני: אני רוצה רק להגיד לחברים, תישארו כאן, משום שעל ההסתייגויות האלה אנחנו מצביעים עכשיו.

מיקי לוי: אני, בשם סיעת 'יש עתיד', מצטרף לכל ההסתייגויות של מרצ.

משה גפני: כל האופוזיציה.

בצלאל סמוטריץ': מיקי, יש רוב בלעדיי?

מכלוף מיקי זוהר: לא.

זהבה גלאון: שכחתי להגיד, שגית, זה בשם כל האופוזיציה.

משה גפני: בבקשה, זהבה גלאון.

זהבה גלאון: חבריי חברי הכנסת, זה בשם כל האופוזיציה.

זהבה גלאון: גיל הפרישה יהיה שונה עבור נשים במקצועות שוחקים.

זהבה גלאון: בגיל הפרישה, אני מציעה בסעיף 2, אחרי ההגדרה 'הסכם' יבוא 'מקצוע שוחק, כל אחד מאלה – (1) עבודה הכרוכה בסחיבת משאות כבדים באופן ממושך; (2) עבודה הדורשת עמידה ממושכת; (3) עבודה פיזית בתנאי אקלים קשים; (4) עבודה בסביבת רעש ושחיקה הגורמת לירידה בשמיעה; (5) עבודה בתנאי חום, לחות ואדים', כל זה מה זה מקצוע שוחק.

זהבה גלאון: '(6) עבודה בתנאי קור; (7) עבודה בסביבת חומרים מסוכנים; (8) נהגים ומפעילי ציוד מכני כבד הנדרשים לנסיעות ארוכות וממושכות; (9) עבודה בסיכון בטיחותי גבוה; (10) עבודה במשמרות קבועות לאורך זמן'.

זהבה גלאון: חבר הכנסת לוי, גם אתה תומך בזה, 'בהן לפחות 5 משמרות לילה בחודש; (11) עבודה הכרוכה בשחיקה מנטלית; (12) עבודה הכרוכה בשחיקה על בסיס המלצות רפואיות; (13) עבודה פיזית שוחקת'.

זהבה גלאון: ואני ממשיכה, בסעיף 3 לחוק העיקרי, האמור בו יסומן (א) ואחריו יבוא '(ב) על אף האמור בסעיף קטן (א) גיל הפרישה באותו סעיף קטן לגבי אישה במקצוע שוחק הוא גיל 60', זה מתכתב, אדוני, עם מה שגפני הציע קודם.

זהבה גלאון: בסעיף 14 לחוק העיקרי, האמור בו יסומן (א) ואחריו יבוא '(ב) השר, בהתייעצות עם ארגוני עובדים וארגוני מעבידים, שלדעתו הם יציגים, ובאישור ועדת העבודה, הרווחה והבריאות של הכנסת, יקבע אמות מידה לחברה בעבודה פיזית שוחקת ובעבודה הכרוכה בשחיקה מנטלית'.

זהבה גלאון: זה גמרתי את גיל הפרישה.

זהבה גלאון: אני עוברת עכשיו לנושא - - -

משה גפני: זו הסתייגות?

<שגית אפיק: צריך להצביע.

משה גפני: מי בעד ההסתייגות?

משה גפני: ירים את ידו.

בצלאל סמוטריץ': נראה לי שהיא טובה.

זהבה גלאון: כן, סמוטריץ.

מיקי רוזנטל: סמוטריץ, תבוא אלינו, כדאי לך, אצלנו עמונה תישאר.

משה גפני: ההסתייגות לא התקבלה.

בצלאל סמוטריץ': תשמע, זה לא מצחיק.

מיקי רוזנטל: אני לא צוחק, אנחנו לא הורדנו יישוב בחיים, רק הליכוד.

בצלאל סמוטריץ': רק בניתם.

בצלאל סמוטריץ': בעד – מיעוט

בצלאל סמוטריץ': ההסתייגות נדחתה.

זהבה גלאון: אדוני, הסתייגות נוספת.

זהבה גלאון: עברתי לנושא של 'יובטח חיסכון פנסיוני לכל עובד'.

זהבה גלאון: 'על אף האמור בכל דין או הסכם, לרבות הסכם קיבוצי וצו הרחבה, סכום שחייב מעסיק להעביר בעד עובדו להבטחת ביטוח פנסיוני, יעבירו המעסיק לקרן שתנוהל על ידי המוסד לביטוח לאומי (להלן – הקרן); המוסד לביטוח לאומי ישלם לעובד שהגיע לגיל פרישה ופרש מעבודתו או פוטר ממנה קצבה חודשית לכל ימי חייו בסכום המתקבל מחלוקת סך הכספים שנצברו לזכות העובד בקרן במקדם שייקבע במועד הפרישה או הפיטורים, בהתאם לחישוב אקטוארי.

זהבה גלאון: (ג) הוראות הסדר זה לא יחולו לגבי מעסיק שחל עליו לגבי עובדו הסדר פנסיה תקציבית או שעובדו מבוטח בביטוח פנסיוני בקרן ותיקה או בקופת ביטוח ישנה; אוצר המדינה ישפה את המוסד לביטוח לאומי על החלק היחסי מההוצאות המנהליות של המוסד הנובע מביצוע חוק זה'.

משה גפני: מי בעד ההסתייגות?

משה גפני: ירים את ידו.

משה גפני: מי נגדה?

משה גפני: מי נגד?

משה גפני: ההסתייגות לא התקבלה.

משה גפני: בעד – מיעוט

משה גפני: ההסתייגות נדחתה.

זהבה גלאון: הסתייגות נוספת, אדוני.

זהבה גלאון: הבטחת סיוע בסיסי לקורבנות פשעי שנאה.

זהבה גלאון: מוצע להוסיף את נפגעי פעולות ממניעי שנאה אל תוך הגדרת פעולות איבה שבחוק התגמולים לנפגעי פעולות איבה, שנת 70', זאת לאחר שהאלימות בשל מניעי שנאה הפכה לאורך השנים לנפוצה יותר והובילה בחלק מהמקרים לאלימות קשה ואף למעשי רצח.

זהבה גלאון: 'פגיעה ממניעי שנאה, פגיעה שנגרמה כתוצאה ממעשי אלימות המכוונת כלפי דרך חיים של קבוצה בציבור מחמת דת, מוצא עדתי, נטייה מינית, זהות מגדרית או היותם עובדים זרים'.

זהבה גלאון: אני בטוחה שכולם יתאחדו סביב זה.

זהבה גלאון: בבקשה, להצביע.

משה גפני: מי בעד ההסתייגות?

משה גפני: ירים את ידו.

משה גפני: ההסתייגות לא התקבלה.

משה גפני: בעד – מיעוט

משה גפני: ההסתייגות נדחתה.

משה גפני: הלאה.

זהבה גלאון: אדוני, נעשתה פה עבודה רצינית, איך זה יכול להיות שהסתייגויות כאלה לא מתקבלות?

משה גפני: אני מודה ומתוודה.

משה גפני: לא, זה שלא מתקבל זה בכלל לא רלוונטי האם זה רציני או לא.

זהבה גלאון: הפרדה בין גיל הזכאות לפנסיה תעסוקתית לגיל הזכאות לקצבת זקנה בחוק הביטוח הלאומי.

זהבה גלאון: במקום 'גיל פרישה' יבוא 'גיל 67 שנים', במקום המילים 'גיל פרישה' יבוא 'גיל 62 שנים'.

זהבה גלאון: אני מבקשת להצביע על זה.

משה גפני: מי בעד ההסתייגות?

משה גפני: מי נגד?

משה גפני: ההסתייגות לא התקבלה.

משה גפני: בעד – מיעוט

משה גפני: ההסתייגות נדחתה.

משה גפני: כמה יש לך עוד?

זהבה גלאון: יש לי עוד 20.

משה גפני: בבקשה.

זהבה גלאון: יבוטל ניכוי הקצבה החודשית לפי הסכם עם גרמניה.

זהבה גלאון: מטרתו של חוק הטבות לניצולי שואה ב-14' הייתה להגדיל את הסיוע הניתן לניצולי השואה.

זהבה גלאון: כחלק מההסדר נקבע כי כל מי שקיבל או מקבל קצבה לפי ההסכם עם גרמניה והוכר כזכאי לתגמולים מהרשות לניצולי השואה במשרד האוצר, ינוכה מהתגמול החודשי שלו סכום השווה לקצבה החודשית המשולמת על פי ההסכם עם גרמניה, קרן סעיף 2.

זהבה גלאון: בהסדר זה מוצע לבטל את ההוראה בדבר ניכוי סכום הקצבה המשולמת כאמור, כך שסכום הקצבה לא יובא בחשבון בחישוב הכנסותיהם של ניצולי שואה אלה.

טלי פלוסקוב: גפני, זו הצעת חוק שאני העברתי.

זהבה גלאון: דבר שיביא להגדלת - - -

משה גפני: היא אומרת שהיא העבירה את החוק הזה.

טלי פלוסקוב: זה כבר עבר.

טלי פלוסקוב: זהבה, זה כבר עובד, אנשים כבר קיבלו כסף רטרואקטיבית, החוק הזה עבר.

זהבה גלאון: אני מברכת את חברת הכנסת - - -

מיקי רוזנטל: הכול טוב.

זהבה גלאון: לא, אז אני מברכת את חברת הכנסת פלוסקוב.

משה גפני: להצביע על זה?

משה גפני: לא להצביע.

משה גפני: הלאה.

מיקי לוי: בכל זאת להצביע על ההסתייגות.

טלי פלוסקוב: לא, מה זה להצביע על הסתייגות כשאין דבר?

זהבה גלאון: לא, לא צריך.

זהבה גלאון: הלאה, אני ממשיכה חברים.

זהבה גלאון: מה שכן, זה מעיד שאתם ערניים, אני מודה לכם.

זהבה גלאון: שכר אחיד לעובד צעיר מתחת לגיל 18.

זהבה גלאון: בחוק שכר מינימום, בסעיף 16(א), אחרי '18 שנים' יבוא 'ובלבד ששכר מינימום לגבי עובד שהוא צעיר, כהגדרתו בחוק עבודת הנוער, התשי"ג-1953, יהיה בשיעור אחיד שלא יפחת מ-83% משכר המינימום החל לגבי עובד כאמור בסעיף 2'.

זהבה גלאון: אדוני, הצבעה.

משה גפני: מי בעד ההסתייגות?

משה גפני: ירים את ידו.

משה גפני: מי נגד?

משה גפני: ההסתייגות, לצערי, לא התקבלה.

זהבה גלאון: חבל, אדוני.

זהבה גלאון: בעד – מיעוט

זהבה גלאון: ההסתייגות נדחתה.

זהבה גלאון: אדוני יושב ראש הוועדה, בדברי ההסבר של כל חוק שהונח על שולחן הכנסת והועבר לוועדת הכספים - - -

משה גפני: תקשיב למה שהיא קוראת, תקשיב לפתק שקוראת שגית.

זהבה גלאון: יש זכות הציבור לדעת.

<שגית אפיק: זה פתק שאני כתבתי לך.

משה גפני: כן, בסדר, תקריאי.

<שגית אפיק: משרד הפנים ואריאל יוצר סימסו לי עכשיו שיהיה להם נוסח לקרן הארנונה רק מחר בצהריים.

משה גפני: איך אני עובד על זה בלילה עכשיו?

משה גפני: אתה לא מבין מה שהולך פה.

משה גפני: אתה לא מבין מה אני עובר.

דוד ביטן: זה שאתה מסכן וזה - - -

משה גפני: אני לא מסכן, ממש לא.

דוד ביטן: ושאתה עובר חיים קשים, הבנתי, אבל יש לנו עוד המון חוקים ש - - -

משה גפני: אין המון חוקים, אין, יש פה כמה חוקים שבהם צריך הסכמה.

דוד ביטן: אז אמרתי לך, תחליט מה שאתה רוצה, נעשה רביזיה ונשב עם האוצר.

מיקי רוזנטל: מחר יש לנו רק את העניין של דירה שתיים ושליש.

משה גפני: נדב, אתה יכול לדבר עם דוד ביטן?

משה גפני: זה יושב ראש הקואליציה.

משה גפני: אתה יכול לדבר איתו קצת?

משה גפני: תעשה רביזיות.

<נדב שיינברגר: לא, אני מוכן לקבל את ההצעה שלו, אלא אם כן נעביר את ההצעות של האוצר ותגישו רביזיה.

דוד ביטן: מה אתה רוצה?

דוד ביטן: אז אחרי זה - - -

משה גפני: זה לא ריאלי.

משה גפני: די, הבנתי.

משה גפני: איתי טמקין, בבקשה, הצבעת.

בצלאל סמוטריץ': גפני, אני לא מבין למה אנחנו לא מקבלים החלטות.

בצלאל סמוטריץ': אנחנו כנסת - - -

משה גפני: אני איש הססן.

בצלאל סמוטריץ': אתה לא מוכר אצלי כאיש הססן כל כך, קצת, לא מי יודע מה.

דוד ביטן: אם כן, בואו נשב עכשיו על כל ה - - -

מיקי רוזנטל: יאללה, תשבו עכשיו, תקראו לנו - - - למה להציק לנו?

משה גפני: אני הולך לשבת, דוד.

מיקי רוזנטל: תקראו לנו מחר.

משה גפני: איתי.

דוד ביטן: תתקדם, תתקדם.

<איתי טמקין: רק לשאול אם מעכשיו זה יהיה חלק מנוהל העבודה עם ועדת הכספים שמקריאים אס.

<איתי טמקין: אמ.

<איתי טמקין: אסים של אגף התקציבים.

<שגית אפיק: זה היה משרד הפנים.

<איתי טמקין: לא, צחקתי, בדיחה.

משה גפני: לא, אל תהפוך אותנו לזה.

משה גפני: יש לי פה דיון כל הזמן איך לעבוד, אני מדבר עם האנשים, אני מדבר עם החברים, באמת.

דוד ביטן: אז תתקדם במה שאתה יכול.

משה גפני: בסדר.

משה גפני: אין בזה שום בעיה, הנוסח יהיה רק מחר בצהריים, וזה בסדר, אני לא בא בטענות, אבל אני לא יכול לשבת לדון על זה בכלל בגלל שאין לי נוסח.

משה גפני: זה ככה כל הזמן.

משה גפני: אומר נדב, בצדק מבחינתו, אתה יכול להצביע על הכול, בדיוק מה שהאוצר רוצה, ותגיש רביזיות.

דוד ביטן: לא, זה יהיה הפוך.

<קריאה: אנחנו לא מסכימים על זה, איך - - -

<קריאה: הרב גפני, אנחנו גם יכולים להצביע על ההסתייגויות שלנו בעד ותוגש רביזיה, ואז נדון על ה - - -

משה גפני: מצוין.

משה גפני: את סיימת?

זהבה גלאון: אדוני, לא סיימתי, לא התחלתי, אבל יש לי עוד שאלה.

זהבה גלאון: אפרופו פתקים, מה עם זכות הציבור לדעת על הפתק שקיבלת?

משה גפני: הנה, היא הקריאה.

זהבה גלאון: זה היה הפתק?

משה גפני: זה היה הפתק.

משה גפני: הלאה, זהבה, תעשי את זה יותר מהר, האוצר מחכים לי, הם רוצים לשבת.

זהבה גלאון: אדוני, אני ממהרת לאן שהוא?

זהבה גלאון: היום חיכיתי פה הרבה שעות.

משה גפני: יש לך את כל הזמן שבעולם, אבל תקריאי מהר.

זהבה גלאון: זה יעניין אותך, אדוני.

זהבה גלאון: בדברי ההסבר של כל חוק שיונח על שולחן הכנסת והועבר לוועדת הכספים ועל פניו נראה שיש לו במישרין או בעקיפין השפעות חלוקתיות, ובפרט בכל דברי ההסבר של כל פרק בחוק זה, יצוינו אלה לפי העניין – '(1) ההשלכות החלוקתיות האפשריות של ההצעה והיקפן, לרבות האוכלוסיות שמצבן צפוי להשתפר או להרע כתוצאה מההצעה ומידת השיפור או ההרעה; (2) הנתונים והמידע ששימשו לקביעת האמור בפסקה (1), אם ישנן, לעניין זה השלכות חלוקתיות, השפעות על חלוקת העושר בחברה, לרבות פערים בהכנסות ובהוצאות של הפרטים, פערים בגישה למשאבי המדינה ופערים בגישה למשאבים שהמדינה אחראית לפיקוח על ייצורם; אמת המידה לבחינת השלכות חלוקתיות הנוגעות לפערים בהכנסות היא מדד ג'יני'.

זהבה גלאון: אני מבקשת להכניס את מדד ג'יני ולהצביע על זה כהסתייגות.

משה גפני: מי בעד?

משה גפני: מי נגד?

משה גפני: ההסתייגות לא התקבלה.

משה גפני: בעד – מיעוט

משה גפני: ההסתייגות נדחתה.

זהבה גלאון: אני עכשיו מדברת על השקיפות בתקציב הביטחון.

משה גפני: רק מהר, אם אפשר, להקריא, יש לך את כל הזמן שבעולם.

זהבה גלאון: אדוני, אני לא ממהרת.

יצחק וקנין: יש לנו לילה ארוך.

זהבה גלאון: כן, לאן אני ממהרת?

משה גפני: בבקשה.

זהבה גלאון: יוחל שקיפות על תקציב הביטחון.

זהבה גלאון: בחוק יסוד (משק המדינה) בסעיף 3(ב)(3), אחרי 'התקציב המפורטת' יבוא 'בעניין תחומי הפעולה המסווגים', ואחרי 'משרד הביטחון' יבוא 'כפי שייקבע בחוק'.

זהבה גלאון: בחוק יסודות התקציב, 1985, אחרי סעיף 18 יבוא 18א, 'שר האוצר, בהתייעצות עם שר הביטחון, יקבע את תחומי הפעולה והתכניות המסווגים בתקציב הביטחון אשר לא יונחו על שולחן הכנסת, כאמור בסעיף 3(ב)(3) לחוק יסוד (משק המדינה) באישור הוועדה'.

זהבה גלאון: אני אשמח, אדוני, שעל השקיפות בתקציב הביטחון - - - אדוני, אתה רוצה להצביע על השקיפות בתקציב הביטחון?

משה גפני: בבקשה, מי בעד?

משה גפני: מי נגד?

משה גפני: באמת לא הבנתי את הרוב פה בוועדה.

משה גפני: מה, הם נגד שקיפות?

זהבה גלאון: אני לא מבינה את זה.

רחל עזריה: אנחנו בעיקר בעד ג'יני.

רחל עזריה: בעד – מיעוט

רחל עזריה: ההסתייגות נדחתה.

זהבה גלאון: שכר מינימום לחיילים בשירות סדיר.

זהבה גלאון: 'הגמול החודשי שישולם לחייל במהלך שירותו הסדיר לא יפחת משכר מינימום.

זהבה גלאון: הוראות סעיפים 4 עד 6 לחוק שכר מינימום יחולו בשינויים המחויבים גם לגבי הגמול המשולם לחייל'.

זהבה גלאון: אדוני, אני רוצה להצביע על זה.

זהבה גלאון: לא נראה לי שמישהו יכול להתנגד לזה.

משה גפני: נכון, אני גם חושב ככה.

משה גפני: מי בעד ההסתייגות?

משה גפני: מי נגד?

מיקי רוזנטל: עכשיו אותו דבר, בעד תלמידי ישיבות.

מיקי רוזנטל: בואו נראה.

משה גפני: אני גם נגד.

משה גפני: לא בגלל - - - אני לא נגד זה ואני לא נגד זה.

מיקי רוזנטל: אתה מצביע בעד שלמות הקואליציה.

משה גפני: לא שלמות הקואליציה, אני מכיר את הכללים פה, לא כולם מכירים את הכללים.

משה גפני: בעד – מיעוט

משה גפני: ההסתייגות נדחתה.

זהבה גלאון: טוב.

זהבה גלאון: תוקם קרן למפעלים במצוקה.

זהבה גלאון: זו סוגיה חשובה.

זהבה גלאון: '(א) תקציב הקרן ייקבע בתחום פעולה נפרד בסעיף תקציב בחוק התקציב השנתי ושר האוצר יהיה הממונה על סעיף התקציב; (ב) תקציב הקרן ישמש למתן הלוואות ומענקים לשם רכישת מפעלים בידי אותם מפעלים וכן ישמש למימון הוצאות תפעול הקרן, לרבות למימון חוות דעת מקצועית; (ג) לקרן תהיה מועצה בת 5 חברים והם – שני נציגים של ארגון העובדים היציג, שהוא יקבע אותם, ואחד מהם יהיה היושב ראש; נציג משרד האוצר; נציג משרד הכלכלה; נציג משרד הרווחה; (ד) המועצה תגיש לאישור שר האוצר, בעבור כל שנת כספים, הצעה בדבר תקציב הקרן'.

זהבה גלאון: עכשיו אני מפרטת את תפקידי המועצה.

זהבה גלאון: '(1) להכריז על מפעל במצוקה; (2) - - -

רחל עזריה: רגע, את יכולה לפרט גם באיזה שעות בדיוק - - -

משה גפני: לא, לא.

רחל עזריה: לא, זה - - -

משה גפני: רחל, מי שמגיש את ההסתייגות מקריא את ההסתייגות שלו, אי אפשר להתערב.

זהבה גלאון: נעשתה פה עבודה יסודית.

רחל עזריה: מאוד מאוד.

זהבה גלאון: 'תפקידי המועצה.

זהבה גלאון: (1) להכריז על מפעל במצוקה; (2) לנהל את הקרן ולקבוע את סדרי עבודתה ו - - -

מיקי לוי: - - - איך אפשר להכניס את ההשגות שלך.

זהבה גלאון: חברים, מה עם הקרן במצוקה?

זהבה גלאון: אתם לא רוצים לשמוע עליה?

מיקי רוזנטל: כן, תרחיבי.

זהבה גלאון: תודה.

זהבה גלאון: 'לקבוע את בעלי התפקידים ונושאי המשרות הניהוליות בקרן; לדון בבקשה לקבלת סיוע מהקרן לשם רכישת המפעל - - -

מיקי רוזנטל: סליחה, זהבה, תתחילי מהתחלה.

זהבה גלאון: חבר הכנסת רוזנטל, אנחנו מדברים פה על הקמת קרן למפעלים במצוקה, עכשיו אני מפרטת את הרכב המועצה שתוקם.

משה גפני: כן, זהבה, להצביע?

מיקי רוזנטל: לא, אני לא הבנתי, אולי אני רוצה להתנגד.

מיקי רוזנטל: אני מבקש שהיא תסביר את זה.

משה גפני: לא, אין להסביר.

משה גפני: סיימת?

זהבה גלאון: לא סיימתי.

משה גפני: בבקשה.

זהבה גלאון: עכשיו אני מסבירה מה תפקיד הקרן, אדוני, מה תפקיד המועצה לגבי הקרן.

זהבה גלאון: 'להזמין חוות דעת מקצועית לגבי המפעל שלגביו הוגשה בקשה לקבלת סיוע מהקרן; לקבוע את התנאים לסיוע למפעל במצוקה וכן את דרכי העברתו להנהלה שתיבחר על ידי העובדים; לדרוש ממי שהחזיק בזכויות בעלות או ניהול במפעל דין וחשבון על התנהלותו במפעל ולקיים בו דיון; לקיים הערכת מצב בעניין המפעל בתוך שישה חודשים מיום ההכרזה על המפעל כמפעל במצוקה'.

זהבה גלאון: ויש לי עוד שני סעיפים, חבר הכנסת רוזנטל.

זהבה גלאון: המועצה הזאת גם תפקח על אופן ניהול האגודה והשיתופיות של העובדים וגם תגיש לאישור השר בעבור כל שנת כספים הצעה לתקציב הקרן.

משה גפני: מי בעד ההסתייגות?

משה גפני: ירים את ידו.

משה גפני: מי נגד?

משה גפני: ההסתייגות לא התקבלה.

משה גפני: בעד – מיעוט

משה גפני: ההסתייגות נדחתה.

משה גפני: כמה הסתייגויות יש לך?

זהבה גלאון: סיימתי 11 ויש לי 26 פחות 11.

זהבה גלאון: כמה יש לי עוד?

משה גפני: את יכולה להצטמצם קצת?

זהבה גלאון: לא.

זהבה גלאון: למה אני יכולה להצטמצם?

זהבה גלאון: לא, אני רוצה לשאול מתי מישהו הצטמצם פה על משהו.

טלי פלוסקוב: בשש וחצי יש את ה - - -

מיקי רוזנטל: לי יש רק הסתייגות אחת, אבל אני מוכן להגיש רביזיות על כל ההסתייגויות שלך, אם את רוצה.

משה גפני: כן, בבקשה.

זהבה גלאון: תודה, אדוני, אני ממשיכה, חבריי חברי הכנסת, חבר הכנסת טרכטנברג, עידוד תעסוקה לנשים ערביות, עידוד מפעלים מספקי תעסוקה לנשים ערביות.

זהבה גלאון: מה זה מפעל שמספק תעסוקה?

זהבה גלאון: מפעל אשר 20% לפחות מבין עובדיו הן נשים הנמנות עם האוכלוסייה הערבית, לרבות האוכלוסייה הדרוזית והצ'רקסית.

זהבה גלאון: בחוק ההסדרים במשק המדינה (תיקוני חקיקה), להשגת יעדי התקציב - - -

בצלאל סמוטריץ': זהבה, אם תוסיפי שהם לא יצביעו אז גם ביטן יצביע בעד, שיעבדו ולא יצביעו.

משה גפני: רבותיי.

משה גפני: כן, זהבה.

זהבה גלאון: אחרי סעיף קטן (ו) יבוא '(ז), על אף האמור בסעיף קטן (א) בכל דין רשות מקומית תקבע למחזיק שהוא מפעל מספק תעסוקה בתחומה הנחה בשיעור של 50% לנכסים מסוג תעשייה, משרדים, שירותים, מסחר ומלאכה.

זהבה גלאון: הוראה זו באה להוסיף על כל הנחה מארנונה שזכאי לה מחזיק על פי כל דין.

זהבה גלאון: לעניין זה מפעל מספק תעסוקה, כהגדרתו בחוק לעידוד מפעלים מספקי תעסוקה לנשים ערביות (תיקוני חקיקה), 2015'.

זהבה גלאון: 'אוצר המדינה ישפה את הרשות המקומית האמורה בסעיף קטן (ז) בשל ההנחה כאמור באותו סעיף קטן בהתאם לכללים שיקבעו שר הפנים ושר האוצר'.

משה גפני: מי בעד ההסתייגות?

משה גפני: מי נגד?

משה גפני: ההסתייגות לא התקבלה.

משה גפני: בעד – מיעוט

משה גפני: ההסתייגות נדחתה.

מיקי לוי: הצעה לסדר, יעל מבורך הייתה בדרכה לכאן.

משה גפני: הצעה לסדר, לא נתתי לך רשות.

משה גפני: בבקשה.

זהבה גלאון: עכשיו אני בחוק המים, חבר הכנסת וקנין.

זהבה גלאון: זה חשוב.

זהבה גלאון: בסעיף 112, אחרי סעיף קטן (א) יבוא '(א1).

זהבה גלאון: על אף האמור בסעיף קטן (א) מפעל מספק תעסוקה ישלם תשלום מופחת בשיעור של 50% מהתעריף שנקבע לפי אותו סעיף קטן.

זהבה גלאון: לעניין זה מפעל מספק תעסוקה', חבר הכנסת מיקי מכלוף זוהר, 'כהגדרתו בהסדר - - -

מכלוף מיקי זוהר: את עושה לי - - -

רחל עזריה: לא, זה ממש - - - באיזה שעה המפעל נפתח, באיזה שעה הוא נסגר, איך נראה תלוש משכורת - - -

משה גפני: זהבה, הלאה.

זהבה גלאון: '

זהבה גלאון: כהגדרתו בהסדר לעידוד מפעלים - - -

יצחק וקנין: זהבה, ייאמר לזכותך שזה לא מרדים.

מכלוף מיקי זוהר: היא מקריאה את זה בקצב כזה שאתה רוצה רק ללכת לישון.

רחל עזריה: לא נכון.

משה גפני: זהבה.

זהבה גלאון: אני ממשיכה.

זהבה גלאון: 'בחוק תאגידי מים וביוב', חבר הכנסת זוהר, '(להלן – חוק תאגידי מים וביוב), בסעיף 102 אחרי סעיף קטן (ב)(1) יבוא (ב)(2), על אף האמור בסעיפים קטנים (א) ו-(ב) מפעל מספק תעסוקה ישלם תשלום מופחת בשיעור של 50% מהתעריף שנקבע לפי אותו סעיף קטן; לעניין זה מפעל מספק תעסוקה, כהגדרתו בהסדר לעידוד מפעלים מספקי תעסוקה לנשים ערביות'.

זהבה גלאון: עכשיו תראה מה אני מציעה, חבר הכנסת זוהר.

זהבה גלאון: 'אוצר המדינה ישפה את תאגיד המים והביוב שבתחום הרשות המקומית, כאמור בסעיף קטן (ב)(2) בשל ההנחה כאמור באותו סעיף קטן, בהתאם לכללים שיקבעו שר הפנים ושר האוצר'.

משה גפני: מי בעד ההסתייגות?

משה גפני: מי נגד?

משה גפני: ההסתייגות לא התקבלה.

משה גפני: בעד – מיעוט

משה גפני: ההסתייגות נדחתה.

זהבה גלאון: עכשיו יש לי הסתייגות שמדברת על הוראות מחייבות של גוף פיננסי להגנה על זכויות האדם.

זהבה גלאון: 'מוסד פיננסי יימנע מימון פעולות, תמיכה או סיוע בפעולות או שיתוף פעולה עם אחר בפעולות אשר גורמות במישרין או בעקיפין לאחד מאלה: סחר בבני אדם, כמשמעותו בחוק איסור סחר בבני אדם (תיקוני חקיקה), 2006; עבודת כפייה או עבדות, פגיעה ברכוש תרבותי'.

זהבה גלאון: למה אני מתכוונת?

זהבה גלאון: בעת - - -

מכלוף מיקי זוהר: אין בעיה, תמשיכי.

מכלוף מיקי זוהר: למה את מתכוונת?

מכלוף מיקי זוהר: זהבה, באמת.

מכלוף מיקי זוהר: זהבה, באמת למה את מתכוונת?

מכלוף מיקי זוהר: חשוב לי לדעת.

מכלוף מיקי זוהר: נו באמת, זהבה, בבקשה תסבירי לנו.

זהבה גלאון: בעת גיבוש או בחינת מדיניות הנוגעת לפעילויות או לפעולות המוסד הפיננסי אשר יש אפשרות ממשית שתביא לפגיעה בזכות אדם, על המוסד הפיננסי להיוועץ עם גופי חברה אזרחית באשר לפעילות זו, לרבות בגיבוש אסטרטגיית פעולה, מטרותיה ונהלי עבודה.

זהבה גלאון: מוסד פיננסי יקבע מדיניות ודרכי פעולה כאשר יש חשש שפעולות המוסד הפיננסי ופעילות המוסד הפיננסי יפגעו בזכויות אדם.

זהבה גלאון: מדיניות כאמור תאושר בידי האסיפה הכללית של המוסד הפיננסי.

זהבה גלאון: ייקבעו הוראות לגבי הימנעות מוסדות פיננסיים ממימון מכרזים לא חוקיים.

זהבה גלאון: לא, סליחה, זו כבר הסתייגות אחרת.

זהבה גלאון: אני רוצה להצביע.

משה גפני: מי בעד ההסתייגות?

משה גפני: ירים את ידו.

משה גפני: מי נגד?

משה גפני: ההסתייגות לא התקבלה.

משה גפני: בעד – מיעוט

משה גפני: ההסתייגות נדחתה.

מיקי רוזנטל: רביזיה.

זהבה גלאון: לאן אני ממהרת?

זהבה גלאון: אלה הסתייגויות מהותיות.

מיקי רוזנטל: בראשי בא.

מיקי רוזנטל: יש לי מלא הסתייגויות, בגלל שבראשי בא אז גם אני רוצה הסתייגויות.

מיקי רוזנטל: יש לי 17 הסתייגויות, לכבודה, רק לכבודה.

זהבה גלאון: אדוני, אני רוצה לדבר על הוראות לגבי הימנעות גופים פיננסיים - - -

בצלאל סמוטריץ': זהבה, בשעה וחצי הזאת - - -

משה גפני: זה לא בסדר.

משה גפני: אתם לא מקשיבים לזהבה גלאון, בגלל זה היא מפסיקה.

זהבה גלאון: אדוני, הגעתי עכשיו להסתייגות מספר 14.

זהבה גלאון: אני בהוראות לגבי הימנעות גופים פיננסיים ממימון מכרזים לא חוקיים.

זהבה גלאון: זה חשוב, מיקי.

מיקי רוזנטל: מיקי, תן לה הסתייגות אחת, שהיא תלך הביתה בתחושה טובה.

מכלוף מיקי זוהר: זהבה, גלגל מסתובב, אין בעיה.

טלי פלוסקוב: תמשיכי, זהבה.

זהבה גלאון: מיקי, מותק, והכדור הוא עגול וחיים משבת לשבת ואני אוהדת הפועל פתח תקווה, אז אני מכירה.

מיקי לוי: היועץ המשפטי של הכנסת, להוציא את חוק מס דירה שלישית מחוק ההסדרים.

משה גפני: זהבה.

משה גפני: עם כל הכבוד, היועץ המשפטי לא נותן לי הוראות.

זהבה גלאון: אדוני, 'לא יממן, יתמוך, יסייע או ישתף פעולה מוסד פיננסי - - -

משה גפני: אני לא מקבל הוראות מהיועץ המשפטי.

משה גפני: מה, הוא חבר מועצת גדולי התורה?

זהבה גלאון: אדוני, אני רוצה להבהיר לחברי הוועדה.

זהבה גלאון: אני חברת כנסת רצינית, יש לי סיעה רצינית, אופוזיציה רצינית, הסתייגויות רציניות.

משה גפני: בבקשה, תקריאי אותן.

מכלוף מיקי זוהר: אין מחלוקת על אף אחד מהדברים, למעט האחרון.

זהבה גלאון: 'לא יממן, יתמוך, יסייע או ישתף פעולה מוסד פיננסי בהתקשרות עסקה שבעת גיבושה הופרו הוראות חובת המכרזים 1992'.

זהבה גלאון: אני חושבת שאפשר להצביע על ההסתייגות הזו.

משה גפני: מי בעד?

משה גפני: מי נגד?

משה גפני: ההסתייגות לא התקבלה.

משה גפני: בעד – מיעוט

משה גפני: ההסתייגות נדחתה.

זהבה גלאון: אני ב'אוצר המדינה', זה מאוד מעניין.

זהבה גלאון: 'יחזיר את ההוצאות הכספיות של בני זוג, אשר לפחות אחד מהם אזרח ותושב ישראל אשר אינם מעוניינים להינשא על פי הדין הדתי או שמנועים מלעשות כן.

זהבה גלאון: לעניין זה הוצאות כספיות, הוצאות עריכת נישואים אזרחיים בחוץ לארץ, לרבות הוצאות נסיעת - - -

משה גפני: סיימת?

זהבה גלאון: לא סיימתי.

משה גפני: אז למה את לא ממשיכה?

זהבה גלאון: אדוני, אני השקעתי, אני רוצה קשב.

משה גפני: בבקשה.

משה גפני: זו דווקא הסתייגות לא טובה, עד עכשיו היו הסתייגויות טובות.

משה גפני: בבקשה, תסיימי.

זהבה גלאון: אתה יודע מה?

זהבה גלאון: אני מוכנה בשבילך לא להעלות אותה, איך אני?

משה גפני: כל הכבוד.

זהבה גלאון: יפה, הלאה.

זהבה גלאון: בחוק החברות, 99', (להלן החוק – החוק העיקרי), בסעיף 240, אחרי סעיף קטן (א1) יבוא '(א2)(1) שר האוצר ימנה ועדה בת שלושה חברים לבחירת דירקטורים חיצוניים בחברות ציבוריות שהן - - -

מכלוף מיקי זוהר: רגע, את לא ציינת שם כמה נשים יהיו.

רחל עזריה: וגם אני חושבת שצריך להיות חמישה.

זהבה גלאון: בואו תראו.

זהבה גלאון: הוועדה הזאת, יהיו בה שלושה חברים לבחירת דירקטורים.

מכלוף מיקי זוהר: כמה מתוכם נשים?

זהבה גלאון: בחברות ציבוריות.

זהבה גלאון: אני אגיד לכם מי הם יהיו קודם.

מכלוף מיקי זוהר: כמה מתוכם נשים?

זהבה גלאון: רגע, שופט בדימוס - - -

משה גפני: אני לא הבנתי מה אתם עכשיו עושים?

מכלוף מיקי זוהר: זה א'-ב'.

זהבה גלאון: אדוני, על חוק החברות אנחנו מדברים.

משה גפני: נכון, והם גם דנים איתך על העניין הזה, גם מיקי זוהר וגם רחל עזריה.

רחל עזריה: עוד מעט לא יישארו חוקים בספר החוקים של מדינת ישראל שלא דנו בהם בהסתייגויות שלך.

זהבה גלאון: זה הכול חוקים שלי, אני הבאתי הסתייגויות בכל החוקים שלי.

משה גפני: בבקשה.

משה גפני: אז מה את מציעה?

זהבה גלאון: אדוני, אני מציעה משהו רציני, ששר האוצר ימנה ועדה בת שלושה חברים, שיהיו בה שופט בדימוס, הוא יהיה היושב ראש, ושני נציגי ציבור שהם אנשי אקדמיה בעלי מומחיות פיננסית, כמובן נשים.

זהבה גלאון: הוועדה תקים מאגר של מועמדים בעלי כישורים לשמש דירקטורים חיצוניים בחברות ציבוריות (בחוק זה – מאגר דירקטורים חיצוניים) על פי התנאים לפי סעיף 240(א1)(2) מתוך בקשות שתתקבלנה ממועמדים לתפקיד דירקטור חיצוני.

זהבה גלאון: עכשיו אני מרחיבה על מאגר הדירקטורים החיצוניים, שהוא יהיה פתוח לעיון באתר האינטרנט של הרשות לניירת ערך והמועמדים יסווגו בו על פי שם, מין, תחומי מומחיות, השכלה, הכשרה וניסיון.

זהבה גלאון: הוועדה תפרסם הודעה בדבר הקמת מאגר הדירקטורים החיצוניים, התנאים להיכלל בו ואופן הגשת הבקשה להיכלל במאגר.

זהבה גלאון: חברה ציבורית שתידרש למנות דירקטור חיצוני, היא תפנה לוועדה וזאת תעביר לה רשימה של שלושה מועמדים, שלפחות אחד מהם בעל מומחיות חשבונאית ופיננסית והאסיפה הכללית תבחר מביניהם את הדירקטור החיצוני.

זהבה גלאון: באותו הקשר, פה אני גם מתקנת את סעיף 244 לחוק העיקרי, אחרי סעיף קטן (א) יבוא '(א1) הגמול ישולם לדירקטור החיצוני על ידי הרשות לניירות ערך שתשופה במלוא הסכום על ידי החברה שבה הוא מכהן כדירקטור חיצוני.

זהבה גלאון: החברה בה מכהן דירקטור חיצוני שנבחר שלא מתוך מאגר הדירקטורים החיצוניים, בניגוד להוראות סעיף 240(א)', זה אנחנו מציעים שזה גם יצורף לחוק.

זהבה גלאון: אדוני, הסוגיה הזאת של חוק החברות, אני יודעת שלא שמתם לב, אבל גמרתי לקרוא את ההסתייגות.

משה גפני: מי בעד ההסתייגות?

משה גפני: ירים את ידו.

משה גפני: מי נגד?

משה גפני: ההסתייגות לא התקבלה.

משה גפני: בעד – מיעוט

משה גפני: ההסתייגות נדחתה.

זהבה גלאון: מאוד מצער.

זהבה גלאון: אני ממשיכה עכשיו לתקופת צינון.

זהבה גלאון: במקרה של מעבר של אדם שפורש מהשירות הציבורי למונופולין, דהיינו לקבוצות ריכוז ותאגידים גדולים במשק.

זהבה גלאון: זה צריך מאוד לעניין אתכם.

משה גפני: רבותיי, לא לדבר.

משה גפני: זהבה גלאון אומרת שזה לא בסדר, היא עבדה על זה קשה ואתם לא מקשיבים לה.

זהבה גלאון: אדוני, אתה מכיר את הסוגיה הזאת - - -

משה גפני: לא חשוב, תקריאי, אני אתפוס.

זהבה גלאון: לא, תשמע.

זהבה גלאון: אני צריכה לתת רקע.

זהבה גלאון: אתה מכיר את זה שאחד הוא מנהל הרשות לפיקוח על שוק ההון והביטוח ויום אחרי זה הוא עובר לאחד אחר שקודם הוא סידר לו משהו?

מיקי רוזנטל: קוראים לזה דלת מסתובבת.

זהבה גלאון: אז אני מציעה פה, בשם האופוזיציה, בחוק שירות הציבור (הגבלות לאחר פרישה), 69, בסופו יבוא סעיף (ד).

זהבה גלאון: 'על אף האמור בסעיף קטן (ג), פורש שבתפקידו בשירות הציבור היה מוסמך להחליט על פי שיקול דעתו או להמליץ על הענקת זכות למונופולין או לקבוצת ריכוז כמשמעותם בחוק ההגבלים העסקיים 88', או לגוף פיננסי משמעותי או תאגיד ריאלי משמעותי, כמשמעותם בחוק לקידום התחרות ולצמצום הריכוזיות 2013, או שהיה ממונה על עובד אחר בשירות הציבורי המוסמך כאמור, ולאחר פרישתו עבר לעבוד בגוף כאמור, לא יקבל זכות מאותו גוף שנזקק במהלך עסקיו להחלטתו בתחום הסמכות האמורה אלא בהתקיים אחד מאלה'.

זהבה גלאון: חבר הכנסת גפני, אני עכשיו מציינת את הקריטריונים, באיזה נסיבות אותו אחד שאישר לאותו אחר יכול לעבור.

זהבה גלאון: (1) - - -

מיקי רוזנטל: הצעת חוק מעניינת, גם יש לי אחת כזאת.

זהבה גלאון: נכון.

זהבה גלאון: '(1) עברו שלוש שנים מיום פרישתו של העובד; (2) הוועדה שהוקמה לפי סעיף 11 אישרה שעברו ארבע שנים מיום גמר טיפולו של העובד בהחלטה או בהמלצה; (3) ניתן היתר לפי חוק זה לקבלתה של הזכות'.

זהבה גלאון: אני חושבת שזו הסתייגות ממש מצוינת.

משה גפני: מי בעד ההסתייגות הזאת?

משה גפני: ירים את ידו.

משה גפני: מי נגד?

משה גפני: ההסתייגות לא התקבלה.

משה גפני: בעד – מיעוט

משה גפני: ההסתייגות נדחתה.

מיקי רוזנטל: אני התקזזתי עם וקנין.

משה גפני: אין בעיה, אני לא אצביע אם לא יהיה רוב.

זהבה גלאון: עכשיו יש סוגיה של מצב מיוחד בעורף, אני רוצה להציע דחיית תשלום מס בעת מצב מיוחד בעורף, ולכן אני מציעה, זאת הצעה חשובה, לתקן את פקודת מס הכנסה ואת חוק מס ערך מוסף 75' ולקבוע שאם הוכרז מצב מיוחד באזור מסוים במדינה ולא בכלל המדינה ונקבעו תקנות לפי חוק רכוש וקרן פיצויים 61' החלות על מי שגר באזור שבו הוכרז מצב מיוחד בעורף, מה שאני מציעה, אדוני, זה שיידחה מועד שבו על אותו ניזוק, לפי התקנות, לשלם מקדמות ותשלומי מע"מ, לפי פקודת מס הכנסה ולפי חוק מס ערך מוסף 75' עד לתשלום הפיצויים לניזוק.

זהבה גלאון: וכן אני מציעה, אדוני, לקבוע שישולמו הפיצויים לניזוק - - -

משה גפני: מי בעד?

זהבה גלאון: לא סיימתי.

משה גפני: היה ברור.

משה גפני: הגשת הסתייגות שההסתייגות אומרת שאין מצב - - -

זהבה גלאון: אני רוצה לפרט.

זהבה גלאון: אני רוצה להגיד ככה, שמה שזה אומר, לקבוע כאן, חבר הכנסת, שכשישולמו הפיצויים לניזוק, הם יקוזזו כנגד החובות של הניזוק לרשות המסים ומע"מ.

זהבה גלאון: כך ייווצר גם תמריץ לרשות המסים לסיים את טיפולה בבקשות במהירות רבה יותר ויינתן מרווח נשימה כלכלי לבעלי עסקים שניזוקו מהמצב הביטחוני.

זהבה גלאון: אני רוצה שתגידו לי שזו לא הצעה טובה.

משה גפני: מי בעד ההסתייגות?

בצלאל סמוטריץ': אני ממש בעד ואני לא - - -

משה גפני: מי נגד?

משה גפני: ההסתייגות לא התקבלה.

משה גפני: בעד – מיעוט

משה גפני: ההסתייגות נדחתה.

זהבה גלאון: אני עוברת לסוגיה של פרסום דוחות כספים של מונופול.

זהבה גלאון: בחוק החברות, בסעיף 172, בסופו יבוא 'דוחות של חברה שאינה תאגיד מדווח שהיא בעל מונופולין כמשמעותו בסעיף 26 לחוק ההגבלים העסקיים שנת 88', יפורסמו לציבור'.

זהבה גלאון: תודה רבה.

זהבה גלאון: 'לעניין סעיף זה פרסום לציבור זה פרסום באתר האינטרנט של החברה ומתן הודעה על פרסום כאמור בדרך המפורטת בסעיף 55 לחוק ניירות ערך 1968'.

זהבה גלאון: אפשר להצביע, אדוני.

משה גפני: מי בעד?

משה גפני: דווקא הסתייגות טובה.

משה גפני: מי נגד?

משה גפני: ההסתייגות לא התקבלה.

משה גפני: בעד – מיעוט

משה גפני: ההסתייגות נדחתה.

זהבה גלאון: אדוני, יושב ראש הוועדה, יש לי משהו ממש דרמטי עכשיו.

זהבה גלאון: אני מדברת על הגבלת כהונת דירקטור לשלוש חברות.

זהבה גלאון: בחוק החברות, בסעיף 227, אחרי סעיף קטן (א) יבוא (א1) וב-(א1) הזה אני מציעה שלא ימונה לדירקטור בחברה ציבורית או בחברה פרטית, שהיא חברת אגרות חוב, מי שמכהן כדירקטור בשלוש חברות אחרות.

זהבה גלאון: אתה בעד זה.

משה גפני: אני לא אמרתי כלום, אמרתי שזו הסתייגות טובה ונכונה, לא אמרתי מה אני, אני בגלות.

זהבה גלאון: בסעיף קטן (ב), אחרי סעיף קטן (א) יבוא '(א1) תחילתו של הסדר זה שנה מיום פרסומו'.

משה גפני: אתם מסכימים להסתייגות הזאת?

<קריאה: לא.

זהבה גלאון: למה?

זהבה גלאון: אנחנו עבדנו על זה - - -

משה גפני: אני אקבע לך פגישה איתו אחר כך.

משה גפני: מי בעד ההסתייגות?

משה גפני: מי נגד?

משה גפני: ההסתייגות לא התקבלה.

זהבה גלאון: לא, זה לא רציני.

משה גפני: זה לא מוריד מהחשיבות של ההסתייגות שלך.

זהבה גלאון: תודה, אדוני, זה באמת עוזר לי.

זהבה גלאון: בעד – מיעוט

זהבה גלאון: ההסתייגות נדחתה.

משה גפני: הלאה.

זהבה גלאון: אף הסתייגות פה לא הייתה ראויה?

משה גפני: ראויה ועוד איך.

איתן ברושי: גפני, פעם היה אות הספורט, היו אומרים 'העיקר ההשתתפות'.

זהבה גלאון: ההסתייגות הבאה עוסקת ב - - - זו סוגיה שאתה דנת בה פה, אדוני.

זהבה גלאון: הגברת הפיקוח על מכירת גרעיני שליטה במוסדות פיננסיים.

זהבה גלאון: בחוק הפיקוח על שירותים פיננסיים (ביטוח), 81', בסעיף 32, 'בכל מקום שכתוב - - - אני לא יכולה לראות שאתה לא מצביע על זה.

זהבה גלאון: 'בכל מקום שכתוב 'אחרי שנתן המפקח' יבוא 'ובאישור ועדת הכספים של הכנסת'.

זהבה גלאון: בחוק הבנקאות (רישוי), 81', בסעיף 34, בכל מקום 'אחרי התייעצות בוועדת הרישיונות' יבוא 'ובאישור ועדת הכספים של הכנסת'.

זהבה גלאון: בחוק השקעות משותפות בנאמנות 94' בסעיף 23ב(א), אחרי 'מאת ועדת הרישיונות' יבוא 'ובאישור ועדת הכספים של הכנסת'.

זהבה גלאון: ובחוק הפיקוח על שירותים פיננסיים (קופות גמל), 2005, בסעיף 9, בכל מקום אחרי 'היתר שנתן הממונה', יבוא 'ובאישור ועדת הכספים של הכנסת'.

זהבה גלאון: עכשיו אני אומרת, אדוני היושב ראש, אנחנו כאן רוצים לייצר פיקוח פרלמנטרי, להפקיע את הכוח שניתן לכל אחד - - -

משה גפני: זו הסתייגות טובה, אני מציע שתצביעי בעדה.

זהבה גלאון: ומה אתה תעשה, אדוני?

משה גפני: אני בגלות.

משה גפני: מי בעד אישור ההסתייגות?

משה גפני: ירים את ידו.

משה גפני: מי נגד?

משה גפני: ההסתייגות לא התקבלה.

זהבה גלאון: איזה באסה זאת.

זהבה גלאון: בעד – מיעוט

זהבה גלאון: ההסתייגות נדחתה.

עבדאללה אבו מערוף: אנחנו מצטרפים להסתייגות שלה תמיד.

עבדאללה אבו מערוף: הפרוטוקול, בבקשה.

זהבה גלאון: לא, עכשיו מגיעה, חבר הכנסת מיקי מכלוף זוהר, כיוון שדאגת לייצוג נשים ואני מעריכה את הדאגה הכנה שלך, יש לי פה הצעה, הסתייגות, להחיל תקצוב מגדרי על תקציבי המדינה.

זהבה גלאון: מה תגיד על זה?

משה גפני: מי בעד ההסתייגות - - -

זהבה גלאון: עוד לא התחלתי לקרוא אותה, אדוני.

זהבה גלאון: יש לה חמישה סעיפים.

זהבה גלאון: מיקי, תשמע, זה פריפריה.

זהבה גלאון: '1.

זהבה גלאון: הממונה על התקציב במשרד ממשלתי או ברשות מקומית (להלן – הממונים), יבצעו בחינה מגדרית במסגרת הכנת חוק תקציב שנתי או תקציב הרשויות המקומיות לפי העניין.

זהבה גלאון: 2.

זהבה גלאון: הממונים יפרטו את ממצאיהם, כאמור בסעיף קטן (א), תזכיר מגדרי נלווה.

זהבה גלאון: תזכיר מגדרי נלווה כאמור יצורף להצעת התקציב כשהיא מובאת לאישור.

זהבה גלאון: 3.

זהבה גלאון: הצעות חוק וחקיקת משנה.

זהבה גלאון: שינויים בתקציב לפי סעיף 11 לחוק יסודות התקציב, החלטות ממשלה' - - - חברת הכנסת רחל עזריה, אני יודעת שהנושא המגדרי - - -

רחל עזריה: מאוד, יקר ללבי.

זהבה גלאון: אז תראי מה אני מציעה פה.

זהבה גלאון: שכל הצעות חוק בחקיקת משנה לפי חוק יסודות התקציב, החלטות ממשלה, פרויקטים ופעילות במשרדי הממשלה וברשויות המקומיות, שיש להם ביטוי תקציבי, הם ילוו בתזכיר מגדרי נלווה.

זהבה גלאון: זו סוגיה רצינית.

זהבה גלאון: 'שר האוצר, בהתייעצות עם הרשות לקידום מעמד האישה, כמשמעותה בחוק הרשות לקידום מעמד האישה 88', יקבע כללים בדבר בחינה מגדרית של תקציב המדינה, לרבות לעניין איסוף המידע הדרוש לעניין זה ויפרסמם באתר האינטרנט של משרד האוצר.

זהבה גלאון: כללים כאמור יפורסמו לא יאוחר מהיום הראשון של פברואר של כל שנת כספים'.

זהבה גלאון: והסעיף האחרון לסוגיית התקציב המגדרי, 'שר האוצר ממונה על ביצועו של הסדר זה והוא רשאי, באישור ועדת הכספים של הכנסת, להתקין תקנות לביצועו'.

זהבה גלאון: עכשיו אני רוצה, אדוני, לפני שאתה מצביע, איך אפשר להתנגד לסעיף כזה?

זהבה גלאון: אין לו עלות תקציבית, הוא מבקש לבצע בחינה מגדרית של התקציב.

משה גפני: הסתייגות טובה.

משה גפני: מי בעד ההסתייגות?

משה גפני: מי נגד?

מיקי רוזנטל: עבר, הפסדתם.

זהבה גלאון: עבר.

זהבה גלאון: עבר.

מיקי רוזנטל: לא יעזור שעכשיו ייכנס - - - לא נכון.

זהבה גלאון: לא, עכשיו סמוטריץ נכנס.

רחל עזריה: רביזיה.

משה גפני: עזבו את סמוטריץ, אנחנו, אחת, שתיים, שלוש, ארבע, חמש, שש - - -

מיקי רוזנטל: שני אלה לא הצביעו, אל תגיד לי, אני הסתכלתי.

אורן אסף חזן: מה זה לא הצבעתי?

משה גפני: אני אמרתי להם לא להצביע.

משה גפני: ההסתייגות לא התקבלה.

משה גפני: בעד – מיעוט

משה גפני: ההסתייגות נדחתה.

מיקי רוזנטל: אוקיי, רביזיה, רביזיה על כל ה - - - אני מבקש רביזיה, אם ככה, על כל ההסתייגויות.

משה גפני: לא, לא - - -

מיקי רוזנטל: לא, אז אני אומר לך - - -

משה גפני: אתה רוצה עוד הפעם להצביע?

מיקי רוזנטל: לא, עכשיו זה לא חוכמה.

זהבה גלאון: זה עבר, אדוני.

זהבה גלאון: הם לא הצביעו.

מיקי רוזנטל: אני אומר לך, אדוני, הם לא הצביעו.

זהבה גלאון: הם לא הצביעו וסמוטריץ נכנס רק עכשיו, תוך כדי זה שהוא מדבר עם אנשי עמונה בטלפון.

זהבה גלאון: ראיתי אותו נכנס רק עכשיו.

זהבה גלאון: אדוני, התקציב המגדרי, בחינה מגדרית לתקציב עברה.

זהבה גלאון: ההסתייגות הזאת עברה.

<קריאה: תעשה עוד רביזיה.

מיקי רוזנטל: תעשו רביזיה, תצביעו עוד פעם.

מיקי רוזנטל: בינתיים זה עבר.

זהבה גלאון: רביזיה, אדוני?

משה גפני: כן, רביזיה.

משה גפני: עוד חצי שעה רביזיה.

מיקי לוי: קשים חייו של יושב ראש ועדת הכספים.

זהבה גלאון: עכשיו באמת זו סוגיה שאני לא רואה שמישהו לא יכול להתחבר אליה.

משה גפני: זה לא עבר, אבל אני לפנים משורת הדין, בשבע וחצי נצביע וזהו.

זהבה גלאון: אדוני, שיעור מס ערך מוסף על מוצרי מזון בסיסיים, אני מציעה שהוא יהיה בשיעור אפס.

זהבה גלאון: מוצרי מזון בסיסיים.

אורן אסף חזן: זהבה, מה זה בסיסיים?

אורן אסף חזן: אולי אני אצביע איתך.

זהבה גלאון: מוצרי מזון בסיסיים.

מיקי רוזנטל: סוכר, לחם, חלב, שמן וביצים.

משה גפני: אורן, לא מקריאים עכשיו.

משה גפני: זאת ההסתייגות, זהבה?

זהבה גלאון: לא, לא סיימתי.

אורן אסף חזן: משאף ונטולין זה נחשב מוצר - - -

משה גפני: אבל, אורן, זו הסתייגות.

זהבה גלאון: עכשיו אני קוראת.

זהבה גלאון: בחוק מס ערך מוסף 75', בסעיף 30(א), אחרי פסקה (19) יבוא (20).

זהבה גלאון: אני מדברת על מוצרי יסוד, חבר הכנסת חזן.

זהבה גלאון: תקשיב.

זהבה גלאון: 'בסעיף זה מוצרי יסוד, לחם, מלח, חלב ומוצריו, שמן וסוכר, ובלבד ששר הכלכלה - - -

רחל עזריה: מלח זה לא בריא.

אורן אסף חזן: מה זה חלב ומוצריו?

משה גפני: די, די.

אורן אסף חזן: שוקולד פרה נחשב?

זהבה גלאון: 'ובלבד ששר הכלכלה קבע שהם מפוקחים לפי חוק פיקוח על מחירי מצרכים ושירותים 96'.

זהבה גלאון: '.

זהבה גלאון: זה אפס, אדוני.

זהבה גלאון: לא, אפס מי שלא מצביע בעד ההסתייגות.

משה גפני: הבנתי.

אורן אסף חזן: אתה מבין?

אורן אסף חזן: להם מותר לקרוא לנו אפס.

משה גפני: מה זה להם?

משה גפני: היא אישה רצינית.

משה גפני: מי בעד?

מיקי רוזנטל: תגיש תלונה לווקנין.

אורן אסף חזן: מצאת לך, אם לא היה לי סיכוי עד היום, היום אני כבר בגירעון.

משה גפני: מי נגד?

מיקי רוזנטל: בבקשה, תראה כמה הצבעתם, עכשיו הפסדתם עוד הצבעה, עכשיו אל תגיד לי שלא.

מיקי רוזנטל: רחל, לא הצבעת.

זהבה גלאון: היא לא יכולה, זה אפס.

מיקי רוזנטל: שש חמש לטובתנו.

משה גפני: למה אתה אומר?

זהבה גלאון: היא לא יכולה להצביע, זה אפס מע"מ.

משה גפני: הלאה, ההסתייגות לא התקבלה.

מיקי רוזנטל: זה לא בסדר.

משה גפני: מה לא בסדר?

מיקי רוזנטל: איך?

מיקי רוזנטל: חמש, אם אנחנו שישה.

מיקי רוזנטל: מיקי הצביע, אני הצבעתי, היא הצביעה, הוא הצביע, הוא הצביע והוא הצביע.

מיקי רוזנטל: אנחנו שישה, איך אתה ספרת לנו חמישה?

אורן אסף חזן: לא, הם הצביעו.

מיקי רוזנטל: זה לא בסדר.

מיקי רוזנטל: אני אומר לך שזה לא בסדר.

משה גפני: אתה רוצה שנצביע עוד הפעם?

מיקי רוזנטל: לא, עכשיו זה לא חוכמה.

מיקי רוזנטל: אני אומר לך, אני סופר עכשיו כל הצבעה ואני רואה - - -

אורן אסף חזן: אני רוצה הצבעה שמית.

אורן אסף חזן: היושב ראש, תעשה הצבעה שמית פעם אחת וזהו.

משה גפני: אנחנו נעשה הצבעה על רביזיה, בסדר.

משה גפני: רבותיי, אני מבקש מהחברים בקואליציה, עוד מעט אנחנו מסיימים את התקציב.

משה גפני: אני מבקש שאנשים יצביעו, אחרת אנחנו נצטרך להישאר פה הרבה זמן.

משה גפני: בבקשה, זהבה.

זהבה גלאון: אדוני, יש לי עכשיו פרק שמדבר על ביטול חוק פקודת המסים (גבייה).

זהבה גלאון: פקודת המסים (גבייה) מעניקה לרשויות ולגופים שונים סמכויות מרחיקות לכת שפגיעתן בפרט קשה וקיים ספק באשר לעמידתה בעקרונות המשפט המנהלי והחוקתי.

זהבה גלאון: שמענו ברבות השנים ביקורת נוקבת נגד השימוש בהליך הגבייה המנהלי לפי הפקודה מצד גורמים רבים, לרבות בתי המשפט, חברי כנסת, רשות האכיפה והגבייה, לשכת עורכי הדין, האקדמיה.

זהבה גלאון: כולם מתחו ביקורת חריפה ביותר על זה.

זהבה גלאון: מה שאני מציעה זה הסדר שבא להוציא את הביקורת מן הכוח אל הפועל ולהביא לביטולה של פקודת המסים (גבייה).

זהבה גלאון: אדוני, זו החלטה חשובה, ביטול פקודת המסים (גבייה).

זהבה גלאון: אפשר להצביע על ביטול פקודת המסים (גבייה).

זהבה גלאון: אמנם משה אשר לא פה, אבל - - -

משה גפני: אני לא הבנתי, מה את מציעה?

זהבה גלאון: אדוני, זו הצעה ממש רצינית.

זהבה גלאון: הגבייה של הוצאה לפועל, מה עושים לאנשים, וזה בתחום רשות המסים ולמה אנחנו גוררים את האזרחים ואת האנשים.

זהבה גלאון: אדוני - - -

מיקי רוזנטל: כן, אדוני רוצה להצביע?

משה גפני: לא, אני רוצה להגיד - - -

מיקי רוזנטל: אין לך רוב, הבנתי.

מיקי רוזנטל: אם לא הייתי שם לב לא הייתם - - -

זהבה גלאון: אדוני, אפשר להצביע, סיימתי את הנימוק של ההסתייגות.

משה גפני: אני רוצה להבין למה את מתכוונת.

מיקי רוזנטל: דוד ביטן מקוזז עם מיקי לוי, יש לך רוב.

זהבה גלאון: אדוני, למה אני מתכוונת?

זהבה גלאון: אתה רוצה שאני ארחיב?

מכלוף מיקי זוהר: תצביע, יש רוב.

משה גפני: מי בעד אישור ההסתייגות?

משה גפני: ירים את ידו.

משה גפני: אני מבקש לספור.

מכלוף מיקי זוהר: ארבע.

משה גפני: מי נגד?

מכלוף מיקי זוהר: נגד, שבע.

משה גפני: ההסתייגות לא התקבלה.

מיקי רוזנטל: עכשיו שבע ארבע, אני יודע גם לספור, קודם היה שש חמש לטובתנו.

מיקי רוזנטל: בעד – מיעוט

מיקי רוזנטל: ההסתייגות נדחתה.

אורן אסף חזן: מכיוון שחברת הכנסת גולדי - - -

זהבה גלאון: אני לא חברה שלך, בשבילך אני חברת הכנסת גלאון.

אורן אסף חזן: אוי ואבוי לי אם תהיי חברה שלי, אבוד עליי.

זהבה גלאון: נכון.

זהבה גלאון: אבוד עליך כבר מזמן.

אורן אסף חזן: אוי ואבוי לי, אני רואה אותך נהיה לי רע.

אורן אסף חזן: תקשיב, כבוד היושב ראש - - -

זהבה גלאון: אז לך קח פראמין וצא מהחדר.

אורן אסף חזן: אם אפשר רק, זהבה, כשאת מדברת תגמגמי - - - שאלה אמיתית, כשהיא מטרילה פה, היא עושה פה הטרלה של - - -

משה גפני: בבקשה, תשאל.

אורן אסף חזן: אני אומר, מכיוון שזהבה - - -

משה גפני: כן, חברת הכנסת גלאון.

אורן אסף חזן: מטרילה פה, עושה הטרלה, אני רוצה לשאול שאלה אמיתית - - -

זהבה גלאון: אני מוחה, אדוני.

אורן אסף חזן: אני - - - לבקש, כי אתה יודע, להרים יד, להוריד יד, לא כתוב בתקנון מה היא צורת ההצבעה, לא כתוב, אני רוצה שכל הצבעה שאתה מצביע אני מוצמד אליך עד להודעה חדשה.

משה גפני: טוב, האמת היא שזה יכול להיות פתרון, אבל התקנון אוסר את זה.

אורן אסף חזן: לא, הוא לא.

משה גפני: אוסר.

אורן אסף חזן: לא, יש לאקונה.

אורן אסף חזן: אין - - -

משה גפני: הוא אוסר.

משה גפני: בפירוש כתוב ששנינו ביחד, בהצבעה רגילה של שנינו אנחנו שניים - - -

זהבה גלאון: אדוני, אולי תעשה הצבעה אלקטרונית.

משה גפני: בהצבעה, כפי שאתה מציע, אנחנו רק אחד.

אורן אסף חזן: לא, אני פה מולך, אני אסמן לך ככה עם הראש, כמו במליאה.

משה גפני: לא, זה לא עובד.

משה גפני: הלאה.

אורן אסף חזן: כמו במליאה, אתה תסתכל עליי, אני אהנהן, כן לא.

משה גפני: הלאה.

זהבה גלאון: אדוני, אני הגעתי עכשיו - - -

אורן אסף חזן: כל היום הטרלות.

אורן אסף חזן: לא פלא שהם לא עוברים את החמישה מנדטים.

זהבה גלאון: אני הגעתי עכשיו לפרק שמדבר על חובת דיווח תאגידי לפי מדינה.

זהבה גלאון: זאת סוגיה מאוד משמעותית.

זהבה גלאון: אנשים עושים מקלטי מס וזאת סוגיה משמעותית ולכן אני רוצה לתקן בחוק ניירות ערך 68' - - -

משה גפני: לא להפריע, זו הסתייגות רצינית.

אורן אסף חזן: אתה יודע איך אני לחוץ מההסתייגות?

אורן אסף חזן: המדדים בבורסה קופצים לכל כיוון מההסתייגויות.

אורן אסף חזן: מה זה רצינית.

זהבה גלאון: בסעיף 36, אחרי סעיף קטן (א) יבוא '(א1) בלי לגרוע מהוראות סעיף קטן (א) - - -

מיקי רוזנטל: איך התאפקתי עכשיו.

זהבה גלאון: כן, תתאפק, כי גם אני מתאפקת.

אורן אסף חזן: אני גם רוצה הסתייגות אחרי זה.

משה גפני: אי אפשר, היה צריך להגיש קודם.

משה גפני: אין אפשרות.

אורן אסף חזן: הצעה לסדר.

משה גפני: אני אתן לך, אבל שיסיימו את ההסתייגויות.

אורן אסף חזן: אחרי ההסתייגות הזו, אולי אני אפתור לכם בעיה.

זהבה גלאון: 'וכן תאגיד חוץ, שפועלים מחוץ לישראל, לרבות באמצעות חברות קשורות או חברות בנות, בסעיף קטן זה ובסעיף קטן (א2) תאגיד רב לאומי, ידווח בדוחות שעליו להגיש באופן מרוכז ולפי כללים חשבונאיים, כללים מקובלים, גם על עניינים אלה'.

זהבה גלאון: עכשיו אני רוצה לפרט בפניכם, אדוני יושב ראש הוועדה, מכובדיי, על מי זה יחול, על איזה עניינים זה יחול.

זהבה גלאון: '(1) ציון שמות המדינות שבהן מחזיק התאגיד הרב לאומי חברות קשורות או חברות בנות, שמותיהן, המדינות בהן נרשמו ושבהן הן פועלות'.

זהבה גלאון: יודע כי יש תכנוני מס אגרסיביים ויש הברחת מסים, אדוני, כמו שאתה יודע, ראינו שיש אנשים בכירים שמפקידים את הכסף שלהם באיי סיישל, בכיר.

זהבה גלאון: '

זהבה גלאון: לגבי מדינות שצוינו בפסקה (1) ידווח תאגיד רב לאומי לגבי כל מדינה על – (א) נתוני רווח והפסד הכוללים את מחזור הפעילות ועלותה, תוך הפרדה בין עסקאות שנעשו בתוך הקבוצה של התאגיד הרב לאומי ועסקאות שנעשו מחוץ לקבוצות כאמור; (ב) שיעור המס המוטל על פי חוק, שיעור המס ששולם בפועל, פירוט סכומי המס ששולמו וכן הסבר להפרשים בין הסכומים ששולמו בפועל לבין הסכומים שהיו אמורים להשתלם על פי חוק'.

זהבה גלאון: זה קצת מורכב, אדוני, זו סוגיה מורכבת, אז אני מסבירה אותה בפירוט ובאופן מדויק.

זהבה גלאון: '(ג) סכום הרווח הנקי לפני תשלום המס לפי פסקת משנה (ב) ולאחריו; (ד) מספר העובדים ועלות שכרם; (ה) תשלומים ששולמו לגופים מטעם כל מדינה והטבות שהתקבלו מאותם גופים'.

זהבה גלאון: עכשיו אני רוצה להגיד מה קורה אם זה לא קורה, אם הקריטריונים האלה לא מתקיימים.

זהבה גלאון: 'על אף האמור בסעיף קטן (א1) יושב ראש הרשות רשאי לפטור תאגיד רב לאומי מדיווח לפי הסעיף האמור אם שוכנע שאותו תאגיד רב לאומי אינו פועל מחוץ לישראל באמצעות חברות קשורות או חברות בנות; פטור כאמור יינתן לתקופה שאינה עולה על שנתיים'.

זהבה גלאון: ועכשיו יש כאן סנקציה, 'בסעיף 53 לחוק העיקרי, אחרי סעיף קטן (ב) יבוא '(ג) מי שהפר את הוראות 36(א1) דינו מאסר שנה או קנס פי שלושה מהקנס האמור בסעיף 61(א)(2) לחוק העונשין'.

זהבה גלאון: זו סוגיה מורכבת, אדוני, דיווח תאגידי על פי מדינה.

<קריאה: אני חושב שאת צריכה להסביר את זה, זהבה.

זהבה גלאון: יכול להיות שאני צריכה להסביר את זה.

משה גפני: תודה רבה, זהבה, על ההסתייגויות שלך שהיו עם הרבה עניין.

זהבה גלאון: סליחה, אתה ממהר לאן שהוא?

זהבה גלאון: לא סיימתי.

משה גפני: לא, ממש לא.

משה גפני: הקשבתי לך ב - - -

אורן אסף חזן: יש ליושב ראש זמן עד הנץ.

משה גפני: מי בעד?

דוד ביטן: רגע, זהבה, כמה הסתייגויות יש לך?

משה גפני: די, היא סיימה.

זהבה גלאון: לא סיימתי.

זהבה גלאון: יש לי 100.

משה גפני: לא, לא.

זהבה גלאון: לפרק הזה.

משה גפני: מי בעד אישור ההסתייגות?

משה גפני: ירים את ידו.

משה גפני: מי נגד?

משה גפני: ההסתייגות לא התקבלה.

משה גפני: בעד – מיעוט

משה גפני: ההסתייגות נדחתה.

אורן אסף חזן: הצעה לסדר.

זהבה גלאון: אדוני, עכשיו יש לי - - -

משה גפני: לא, אין לך.

זהבה גלאון: אני לא סיימתי.

זהבה גלאון: עכשיו יש לי סוגיה מאוד חשובה - - -

אורן אסף חזן: אדוני, ביקשתי הצעה לסדר.

משה גפני: אני אתן לך, רגע.

אורן אסף חזן: לפני שהיא ממשיכה.

אורן אסף חזן: מחשש לבריאותה של חברת הכנסת זהבה גלאון.

זהבה גלאון: הסתייגות 26.

מיקי רוזנטל: זה הנייר שהיא הגישה לכם.

זהבה גלאון: כן, ויש לי גם 27, ואלה סוגיות ממש משמעותיות שוועדת הכספים דנה בהן.

<קריאה: מה ההסתייגות אומרת?

זהבה גלאון: ההסתייגות אומרת שייאסר - - -

משה גפני: אין 100.

זהבה גלאון: לא, יש לי 100.

משה גפני: איפה יש לך 100?

זהבה גלאון: תשאל אותה כמה הגשתי לה.

טלי פלוסקוב: אמרת 26.

זהבה גלאון: בסך הכול 100.

זהבה גלאון: עכשיו 26 - - -

<קריאה: יש לה עוד שתיים עכשיו, גפני.

זהבה גלאון: בשונות יש לי עוד שניים ויש לי 100 בסך הכול.

<קריאה: יש לה עוד שתיים פה.

זהבה גלאון: יש לי 100 בכול.

משה גפני: יש לה עוד שתיים?

זהבה גלאון: לסעיף הזה.

משה גפני: הסעיף הזה, אנחנו מדברים על הסעיף הזה.

זהבה גלאון: אדוני היושב ראש, אני רוצה להציע בסוגיה שדנו בה בוועדה - - -

דוד ביטן: את יודעת מה?

דוד ביטן: תבחרי אחד, נצביע וזהו.

מיקי רוזנטל: אם תצביעו בעד, היא תבחר אחד.

משה גפני: זהבה, יש לך שתי הסתייגויות, תגידי אותן ונצביע.

דוד ביטן: עכשיו לא, כי היא קראה כבר את ה - - -

זהבה גלאון: ייאסר על גוף פיננסי להצביע על מדיניות התגמול של גוף פיננסי אחר.

מיקי רוזנטל: אתה יודע מה?

מיקי רוזנטל: אני אביא אחד, תצביעו בעד.

משה גפני: להצביע?

זהבה גלאון: רגע, לא, אני צריכה לפרט אותה, איך תדע על מה - - -

דוד ביטן: ואז אתה מצביע בעד התקציב?

מיקי רוזנטל: כן.

מיקי רוזנטל: אם אתה מצביע בעד ההסתייגות שלי, אני מצביע בעד - - -

דוד ביטן: לא, אל תביא לי הסתייגות שאומרת שהתקציב מבוטל.

מיקי רוזנטל: כל האופוזיציה תצביע בעד, אני מבטיח לך.

דוד ביטן: לאיזה הסתייגות?

מיקי רוזנטל: לא חשוב, הסתייגות אחת, אתם תצביעו בעד.

דוד ביטן: תגיד למה.

דוד ביטן: מה אתה רוצה?

דוד ביטן: אתה יודע איזה הסתייגות, אני לא יודע.

מיקי רוזנטל: מה אכפת לך?

מיקי רוזנטל: אתה מעביר את כל התקציב ככה בשתי שניות.

דוד ביטן: נו, תגיד.

מיקי רוזנטל: תיכף אני אגיד, כשיגיע תורי.

משה גפני: חברת הכנסת גלאון, אני לא אחכה.

זהבה גלאון: אני לא יכולה כשיו"ר הקואליציה לא מרוכז בי.

משה גפני: הוא מרוכז, הכול בסדר.

דוד ביטן: אני רוצה להגיד לך שאני אפילו הקלטתי את כל ההסתייגויות על מנת ללמוד אותן בבית.

מיקי רוזנטל: בשבוע הבא הוא יגיש חוקים עליהם.

דוד ביטן: ומחר בבוקר אני בא לבחינה.

דוד ביטן: כמו בלשכת עורכי הדין.

משה גפני: בבקשה, זהבה.

מיקי רוזנטל: יש פה אחלה הסתייגויות, אגב, הסתייגויות מצוינות.

זהבה גלאון: אדוני, עבודה רצינית נעשתה פה.

דוד ביטן: עבודה כן, אני לא יודע אם רצינית.

משה גפני: דוד, לא להפריע.

אורן אסף חזן: יושב ראש הקואליציה, עבודה בעיניים נעשתה.

משה גפני: כן.

זהבה גלאון: בחוק החברות 99', אחרי סעיף 267ג 267ד, ו-ד' הזה אנחנו מבקשים, באישור מדיניות תגמול לפי פרק זה, של חברה ציבורית, שהיא משקיע מוסדי או שהיא בעלת שליטה במשקיע מוסדי (בסעיף זה – החברה הציבורית האחת) יראו חברה ציבורית אחרת, שהיא משקיע מוסדי, או שהיא בעלת שליטה במשקיע מוסדי (בסעיף זה – החברה הציבורית האחרת) לעניין ההצבעה באסיפה הכללית כבעלת עניין אישי כמשמעותו בסעיף 1, חברים, ואת הצבעת החברה הציבורית האחת היא בעלת עניין בחברה הציבורית האחרת.

זהבה גלאון: לעניין סעיף זה, משקיע מוסדי, גוף מוסדי, כהגדרתו בחוק הפיקוח על שירותים פיננסיים (פיקוח), 81'.

משה גפני: מי בעד ההסתייגות?

משה גפני: ירים את ידו.

משה גפני: מי נגד?

משה גפני: בעד – מיעוט

משה גפני: ההסתייגות נדחתה.

אורן אסף חזן: הצעה לסדר.

משה גפני: תן לה לסיים.

אורן אסף חזן: אני דואג לבריאותה.

אורן אסף חזן: באמת.

משה גפני: זהבה, זאת הסתייגות אחרונה לפרק הזה.

זהבה גלאון: לא, יש לי עוד אחת לפרק הזה, על התאגיד הבנקאי.

זהבה גלאון: יש לי עוד אחת.

<שגית אפיק: עוד אחת.

<שגית אפיק: עכשיו האחרונה.

משה גפני: עכשיו האחרונה.

משה גפני: בבקשה.

זהבה גלאון: ייאסר על תאגיד בנקאי להחזיק בחברת כרטיסי אשראי.

זהבה גלאון: אמנם דנים בוועדת שטרום, אבל כמו שאתה יודע, החריגו את דיסקונט ולכן אני מציעה, בחוק הבנקאות (רישוי), 81', בסעיף 27ה(ב), אחרי פסקה (2) יבוא '(3) לא יחזיק תאגיד בנקאי באמצעי שליטה בחברה המנפיקה כרטיסי אשראי, כהגדרתם בחוק כרטיסי חיוב 86' ולא יפעיל אמצעי שליטה כאמור במישרין או בעקיפין'.

זהבה גלאון: אדוני, זאת ההסתייגות, אפשר להצביע עליה.

משה גפני: אוקיי.

משה גפני: תודה רבה.

משה גפני: אני הולך להצביע על זה.

משה גפני: מי בעד ההסתייגות של זהבה גלאון?

משה גפני: ירים את ידו.

משה גפני: כמה יש?

<קריאה: שישה.

משה גפני: מי נגד?

<קריאה: שבעה.

משה גפני: ההסתייגות לא התקבלה.

משה גפני: בעד – מיעוט

משה גפני: ההסתייגות נדחתה.

זהבה גלאון: עכשיו מצביעים על כל ההסתייגויות.

משה גפני: יש הסתייגות של, מי?

<שגית אפיק: רוזנטל וטרכטנברג.

משה גפני: מיקי רוזנטל, תקריא את ההסתייגות.

מיקי רוזנטל: ביטן, תשמע טוב את ההסתייגות.

דוד ביטן: אם אני מאשר אותה, אנחנו מפסיקים את הישיבה.

דוד ביטן: מרצ, את תומכת בזה?

זהבה גלאון: אני לא שמעתי.

דוד ביטן: אם אנחנו מאשרים את ההסתייגות - - -

מיקי לוי: גם אני רוצה לשמוע, זה לא חד צדדי.

דוד ביטן: אוקיי, בואו נשמע.

דוד ביטן: מה עם הערבים שלא מצביעים?

מיקי רוזנטל: הנציגות של מרצ.

מיקי רוזנטל: נציג של 'יש עתיד' מתחייב להצביע בעד התקציב, הנציגה של מרצ, הנציג של המחנה הציוני.

דוד ביטן: מעניין מה אתה הולך לקרוא.

משה גפני: חבר הכנסת רוזנטל, הבמה לרשותך.

אוסאמה סעדי: מיקי, אתה גם מדיר את הערבים?

מיקי רוזנטל: לא.

אוסאמה סעדי: אתה אמרת 'יש עתיד' ומרצ.

מיקי רוזנטל: כי אותך לא שאלתי.

מיקי רוזנטל: תיכף תראה שאתה בדיל.

מיקי רוזנטל: ההצעה הזו כבר עברה כהצעה טרומית במליאת הכנסת ומדובר בקצבת הנכים, שהיא ביזיון במדינת ישראל, 2,342 שקל - - -

מכלוף מיקי זוהר: כמה אתה מציע?

מכלוף מיקי זוהר: תגיד 800 שקל אני איתך.

משה גפני: אני לא מסכים, הוא באמצע הקראת ההסתייגות, נחליט אחר כך.

משה גפני: יכול להיות שנתמוך בזה.

מיקי רוזנטל: ההסתייגות אומרת כדלקמן: תיקון סעיף 200 בחוק ביטוח לאומי.

מיקי רוזנטל: בחוק הביטוח הלאומי (נוסח משולב), 1995, בסעיף 200, במקום סעיף קטן (ב) יבוא 'שיעור הקצבה המלאה ליחיד יהיה בסכום השווה לשכר המינימום לחודש לפי חוק שכר המינימום (להלן – קצבת יחיד מלאה)'.

מיקי רוזנטל: זו כל ההסתייגות שלנו.

מיקי רוזנטל: האופוזיציה כולה תתמוך בתקציב אם אתם תתקנו את העוול ההיסטורי הזה, שנכה במדינת ישראל לא יכול להתפרנס מהקצבה העלובה שאתם נותנים לו.

מיקי רוזנטל: כולכם תומכים בזה, תפסיקו לגלגל עיניים, תעשו מעשה אחד אמיץ, אחד אמיץ, בתקציב הזה ותצביעו בעד.

דוד ביטן: אני אשיב לך.

אוסאמה סעדי: אפשר לפני?

אוסאמה סעדי: כדי שתענה גם לרשימה המשותפת.

מיקי רוזנטל: זה כולל את הרשימה המשותפת, עכשיו שאתה יודע.

אוסאמה סעדי: אנחנו מסכימים לדיל הזה, מצטרפים, ואני גם מוסיף.

אוסאמה סעדי: הייתה לנו שיחת מזנון עם יושבראש הקואליציה ואני מסכים איתו שאם באמת יש נכה, כל הזמן הוא אומר שיש נכה - - -

דוד ביטן: מה, אתה לא נותן לי לענות?

אוסאמה סעדי: לא, תיכף.

דוד ביטן: זה עורך דין טוב.

אוסאמה סעדי: שאמרת שאם יש נכה שמקבל קצבה מפה 20,000 וקצבה מפה - - - אני מדבר על מישהו שאין לו, שיהיה לו המינימום הזה של 5,000.

דוד ביטן: תקשיב, אתם אוהבים לעשות, אתם עושים רק פופוליסטיקה.

דוד ביטן: אני אגיד לך למה, כי אתה קראת את זה, קודם כל זה דבר שצריך לבוא כממשלתי ולא כפרטי - - -

מיקי רוזנטל: תביא את זה אתה, קח את זה, הסתייגות שלך, אנחנו נצביע בעד.

מיקי רוזנטל: בבקשה.

דוד ביטן: למה אתה לא נותן לי לדבר?

דוד ביטן: אתה מוכן להגן עליי, כבוד היו"ר?

משה גפני: כן, אני מבקש לא להפריע, זה דרמטי.

משה גפני: יש פה דרמה ממש.

דוד ביטן: זה יכול לבוא כממשלתי ולא פרטי, כי זה עניין תקציבי מאוד גדול והממשלה צריכה לדאוג לתקציב.

דוד ביטן: זה אחת.

דוד ביטן: שתיים, כמו בשכר המינימום, זה צריך לבוא בין שלוש לחמש שנים, כל שנה באופן מדורג.

דוד ביטן: דבר שלישי, זה צריך להיות לפי מבחן הכנסה, במובן הזה שאם לאדם יש גמלה מחברות ביטוח, של 40,000 או 30,000 שקל, הוא לא צריך את תוספת הגמלה, מי שצריך את זה הוא מי שחי רק על הגמלה הזאת, ולכן אני אומר, אתם מגישים את זה באופן פופוליסטי, אתם לא רוצים לדאוג ל - - -

מיקי רוזנטל: אנחנו לא פופוליסטים, אני אענה לך.

דוד ביטן: אתם לא רוצים לדאוג לנכים, כי אי אפשר לעשות את זה בצורה כזאת.

מיקי רוזנטל: ביטן, תקשיב עכשיו.

מיקי רוזנטל: בוא נראה מי פופוליסט.

מיקי רוזנטל: אנחנו מקבלים את כל ההסתייגויות שאמרת, שיהיה תלוי מבחן הכנסה - - - בוא נראה מי הפופוליסט.

מיקי רוזנטל: אנחנו מוכנים שזה יהיה תלוי מבחן הכנסה, אנחנו מוכנים שזה יהיה בהדרגה, תצביעו עכשיו בעד ותגישו רביזיה.

מיקי רוזנטל: תבוא בדברים, אם נסכים, סבבה, אם לא, אתם יכולים למשוך את זה.

דוד ביטן: אנחנו נדבר עם הממשלה בעניין הזה.

מכלוף מיקי זוהר: מיקי, אפשר להגיד משהו?

דוד ביטן: דבר יותר חשוב, שכר מינימום, אתה יכול לתת קצבה, להוסיף כמה שאתה רוצה לקצבה, אתה לא יכול להשוות לשכר מינימום כי אנשים שעובדים, שמקבלים שכר מינימום, ברגע שאתה אומר שהקצבה תהיה זהה הם יבקשו תוספת באופן מיידי, וזה טבעי.

טלי פלוסקוב: אף אחד לא ייצא לעבודה בכלל.

דוד ביטן: אז אנחנו אומרים שאנחנו בעד לעזור לנכים ולסייע, אבל לא באופן פופוליסטי ולא רציני.

אוסאמה סעדי: אדוני היושב ראש, יו"ר הקואליציה אמר שזה צריך להיות בתקציב, אנחנו מדברים על התקציב, תקציב 2017 - - -

דוד ביטן: כן, אבל אין לזה בסיס תקציבי.

אוסאמה סעדי: אנחנו מקבלים את כל ה - - -

דוד ביטן: העיקר אתם אומרים שאנחנו נגד הנכים.

מיקי רוזנטל: אני אומר לך, אני מקבל את כל התנאים שלך.

מיקי רוזנטל: התנית פה תנאים, אנחנו מוכנים לקבל אותם, תצביעו בעד ונראה מי פופוליסט.

דוד ביטן: עכשיו אתה רוצה שאני אביא 4 מיליון שקל.

אוסאמה סעדי: משה, אנחנו מסכימים לתנאים האלה ואנחנו אומרים תתחיל את הפעימה הראשונה ב-2017 ו - - -

משה גפני: עכשיו מיקי זוהר, בבקשה.

מכלוף מיקי זוהר: נדב, אתה רוצה להקשיב לזה, בבקשה?

משה גפני: נדב, מה ההתרגשות הזאת?

משה גפני: זה נושא דרמטי, אבל צריך לשמור על קור רוח.

משה גפני: עכשיו מיקי זוהר.

מכלוף מיקי זוהר: חברים, לפני עשרה ימים היה דיון בוועדה בראשותי, צדק חלוקתי ושוויון חברתי, בנושא הקצבאות לנכים.

מכלוף מיקי זוהר: לידיעתכם, מצב הנכים היום שמרוויחים את ההכנסה המינימלית של 2,350 שקל, בערך, שזה יעלה כנראה ל-2,400 - - -

אוסאמה סעדי: זה יפתור את הבעיה?

מכלוף מיקי זוהר: לא.

מכלוף מיקי זוהר: מצבם הוא פשוט, יש היום רף שנקרא קו העוני, קו העוני עומד על אזור 3,077 שקל, יהיו חסרים להם כ-700 שקל בחודש כדי לחצות את רף קו העוני, זה אומר שהם לא יחיו במותרות, אבל הם יכולים להיות מעל קו העוני.

מכלוף מיקי זוהר: מדובר, אגב, לא רק בנכים, מדובר גם בקשישים, מדובר ב-400,000 איש.

מכלוף מיקי זוהר: אני רוצה להסביר למה לנכה יש אפשרות, עם עוד 700-800 שקל, לשפר את רמת חייו בצורה משמעותית.

מכלוף מיקי זוהר: נכה, בשונה ממי שמרוויח את שכר המינימום, מקבל גם הטבות מסוימות, הוא מקבל הנחה בארנונה, הוא מקבל הנחה בחשמל, הוא לא משלם על נסיעות, הוא לא משלם על רוב התרופות שלו, יש לו אפשרות לחיות עם עוד 700-800 שקל, באמת חיים יחסית בכבוד לעומת מה שהם נמצאים כרגע, והוא גם עולה מעל רף קו העוני.

משה גפני: מה אתה מציע?

מכלוף מיקי זוהר: אני רוצה להגיד לכם, גם בדקנו את זה בוועדה, היו על זה דיונים מאוד מאוד מרחיבים, התוצאה שם הייתה פשוטה, מדובר פה בסיפור של 2.5 מיליארד שקל.

מכלוף מיקי זוהר: תראו, אנחנו פה חברים בוועדת הכספים, ראינו את התנהלות המשרדים, ראינו שם הרבה עודפים תקציביים, ראינו שם הרבה אפילו לפעמים בזבזנות, ואני לא רוצה חלילה לפגוע באף אחד, אם יחליט שר האוצר החלטה שהיא לא החלטה פשוטה, היא החלטה אמיצה, אבל היא יכולה להיות החלטה היסטורית, כמובן יחד עם ראש הממשלה, שחייב לתת גיבוי למהלך הזה, לקיצוץ פלאט, רוחבי, של באזור חצי אחוז לכל משרדי הממשלה, שאני אומר לכם, לא ישפיע על התנהלות משרדי הממשלה, ההיפך, רק ייעל אותם, נוכל להעלות 400,000 איש מעל לקו העוני.

מכלוף מיקי זוהר: זה יהיה מעשה היסטורי שאף אחד לא ישכח אי פעם במדינת ישראל לשר האוצר משה כחלון ולראש הממשלה בנימין נתניהו.

מכלוף מיקי זוהר: אם הם יעשו את המהלך הזה ואנחנו נהיה חלק ממנו, כולנו נוכל לומר שעשינו משהו בקריירה הפוליטית שלנו.

מכלוף מיקי זוהר: אני אשמח אם הדברים יעברו לשר לשיקולו, יחד עם ראש הממשלה, ואולי נעשה פה היסטוריה בוועדה.

מכלוף מיקי זוהר: אני מציע להעלות 700 שקל לנכים ולקשישים שלא מרוויחים שום הכנסה נוספת.

מיקי רוזנטל: אני מציע להצביע על זה עכשיו?

מכלוף מיקי זוהר: אני אומר, אם זה יהיה מקובל על הממשלה זה יהיה משהו היסטורי שאף אחד לא ישכח.

משה גפני: מי בעד ההסתייגות?

מיקי רוזנטל: רגע, חכה.

משה גפני: לא, די, הבנתי.

משה גפני: מי בעד ההסתייגות של חבר הכנסת מיקי רוזנטל?

משה גפני: ירים את ידו.

משה גפני: תספור.

משה גפני: מי נגד?

אוסאמה סעדי: נגד הנכים.

משה גפני: לא נגד הנכים.

משה גפני: ההסתייגות לא התקבלה.

משה גפני: בעד – מיעוט

משה גפני: ההסתייגות נדחתה.

אוסאמה סעדי: הצהרות לחד והצבעות לבד.

טלי פלוסקוב: זה לא נגד הנכים.

אורן אסף חזן: הפופוליסטים בגרוש וחצי, על מי אתם עובדים?

אורן אסף חזן: מה, להקריא לפה איזה סעיף ולהגיד שאנחנו נגד הנכים.

אורן אסף חזן: מה זה ההצגה הזו?

אורן אסף חזן: מה זה השקר הזה?

אורן אסף חזן: מה זה הבלוף הזה?

אורן אסף חזן: למה אתם עובדים על הציבור בעיניים?

טלי פלוסקוב: זה פשוט חוסר אחריות.

אורן אסף חזן: למה לא לספר לציבור שאתם עובדים עליו?

אורן אסף חזן: שאתם גוזרים ממקום אחר?

אורן אסף חזן: למה?

אורן אסף חזן: היושב ראש, אני ביקשתי הצעה לסדר מזמן.

מנואל טרכטנברג: אדוני היושב ראש, אפשר?

משה גפני: כן.

מנואל טרכטנברג: רבותיי, ההסתייגות שלי מתייחסת למה שקרה בעקבות השריפה הגדולה שפקדה אותנו לאחרונה, השריפות האלה המחישו את העובדה שבמדינת ישראל יש לאקונה מאוד מאוד קשה בהקשר של אסונות טבע, שבעקבות כך נגרם הרבה מאוד נזק לאזרחים וגם עלויות תקציביות מאוד מאוד גדולות לאוצר, כתוצאה מהעובדה שהם צריכים להישען על פעולות איבה עם כוונה וכו' וכו' ואי אפשר להוכיח את הדברים האלה וכך הלאה.

מנואל טרכטנברג: מה ההצעה?

מנואל טרכטנברג: ההצעה אומרת כדלקמן, הצעת חוק פיצוי נפגעי אסון טבע.

מנואל טרכטנברג: בחוק זה, נזק עקב אסון הטבע, נזק הנגרם לנכס, למבנה מגורים, לרכוש, לציוד או לכל קניין אחר, בבעלות פרטית או עסקית, עקב מפגע טבע נדיר ובעל היקף גיאוגרפי, עוצמה ומשך זמן חריגים, או עקב הצטברות של מפגעי טבע, שהממשלה הכריזה, כאמור בסעיף 2, שהוא אסון טבע.

מנואל טרכטנברג: השרים, שר האוצר ושר הפנים.

מנואל טרכטנברג: שתיים, הממשלה תכריז על אסון טבע לפי המלצת שר האוצר, שיקבע לאחר התייעצות עם השר הממונה על השירות המטאורולוגי, על השירות ההידרולוגי, או על המכון הגיאולוגי, ועל גבולות האזור או האזורים עליהם חלה ההכרזה על אסון הטבע.

מנואל טרכטנברג: שלוש, עבור נזק עקב אסון טבע, המבוטח בחוזה ביטוח, ישולם השיפוי בגין האירוע הביטוחי על ידי חברת הביטוח וזו בלבד, בהתאם לחוזה.

מנואל טרכטנברג: ארבע, עבור נזק עקב אסון טבע שאינו מבוטח בחוזה ביטוח ישולמו הפיצויים בגובה של 70% מהערכת השווי של מערך השמאות הממשלתי.

מנואל טרכטנברג: בי"ת, לא ישולמו פיצויים אלא אם כן הנזק עקב אסון טבע הוערך בידי עובד משרד האוצר שהוכשר לכך או בידי שמאי שהשרים מינו לעניין לחוק זה.

מנואל טרכטנברג: חמש, השרים הממונים על ביצוע חוק זה והם רשאים להתקין תקנות בכל עניין הנוגע לביצועו.

מנואל טרכטנברג: שש, בחוק מס רכוש וקרן פיצויים תשכ"ה-1961 (להלן – חוק מס רכוש וקרן פיצויים), אחרי סעיף 36(ב1) יבוא סעיף 36(ב2), שר האוצר, באישור ועדת הכספים של הכנסת, רשאי לקבוע כי ישולמו פיצויים בעד נזק עקב אסון טבע כהגדרתו בסעיף 1 לחוק פיצוי נפגעי אסון טבע 2016.

משה גפני: אני מבקש לומר לחברי הוועדה כדלהלן, הצעתו של חבר הכנסת טרכטנברג היא הצעה טובה, היא הצעה שהיא במקומה, גם דובר על זה בוועדה כאשר דנו על הפיצוי לנפגעי השריפה שהייתה לפני מספר שבועות.

משה גפני: יש לאקונה בחוק, יש הצעה שגם אנחנו הצענו אותה, שהיא אולי פחות טובה מבחינת האוצר, אבל אני מוכן לקבל כל הצעה.

משה גפני: האם האוצר מסכים למשהו מההצעות האלה, או לחכות לדיון?

משה גפני: אני לא קיבלתי תשובה סופית.

משה גפני: גם להצעה הזאת לא מסכימים?

<נדב שיינברגר: - - - בעניין אחר - - - אתה רוצה לדון בהצעה של חבר הכנסת טרכטנברג ואחרי השיחה שיש לך עם - - -

משה גפני: בסדר, אני מבקש, ברשותך, בשיחה עם משרד האוצר, אם ההחלטה תהיה נגד אז תהיה בעיה, אני מקווה שאולי נצליח לשכנע אותם, בגלל שההצעה שלך יותר רכה מההצעה שלנו.

משה גפני: האמת היא שהיה אפשר להסכים, אין סיבה שהאוצר לא מסכים.

משה גפני: יש לאקונה, יכול להיות - - -

מנואל טרכטנברג: לא רק שיש לאקונה, אלא שתקציבית זה עולה פחות לאוצר מאשר מה שקורה עכשיו ומה שחלילה יקרה אם יהיה עוד אסון כזה, האנשים שלך, של אגף התקציבים, מבינים את זה.

<נדב שיינברגר: נכון, הם מבינים את זה - - -

משה גפני: נדב, יכול להיות - - -

<נדב שיינברגר: - - - אנשים יפסיקו לבטח.

מנואל טרכטנברג: לא, לא, אתה טועה, אתה טועה בגדול.

מנואל טרכטנברג: נדב, אני מציע לך קודם כל לפני שאתה אומר אמירה כזאת תבדוק ותבדוק עם האנשים שלך, ההצעה הזאת נותנת תמריץ מאוד חזק לבטח ומבחינת העלות התקציבית זה מוריד את כל אלה שמבוטחים.

מנואל טרכטנברג: תאר לעצמך שזה היה המצב היום, היה עולה רבע ממה שעולה היום לאוצר.

מיקי רוזנטל: אני חושב שכדאי לכם לחשוב על זה.

משה גפני: רבותיי, מאוד יכול להיות, אני לא יודע למה צריך להתנגד להצעת החוק הזה, היא לא עולה כסף, היא שמה את חברות הביטוח במרכז המפה של העניין, הם לא יכולים לחסוך בעניין הזה, לחסוך במרכאות, שקל אחד, הכול בסמכות שר האוצר, עם התייעצות עם הגופים הרלוונטיים, אישור ועדת הכספים, אלא אם כן במשרד האוצר לא רוצים לתת סמכות כזאת גדולה לשר.

משה גפני: אם זאת הטענה, אז אני מקבל אותה, זה באמת דבר שאני לא יכול להתווכח, אבל אם היא מקצועית - - -

מיקי רוזנטל: לא, הוא אומר לכם, קחו, תחשבו ותחזרו מחר.

משה גפני: תחשבו ותחזרו.

משה גפני: אני מבקש ש - - - סמוטריץ, אתה יכול להפסיק להסתובב?

משה גפני: אין לי רוב עכשיו להצבעות.

<קריאה: אני פה.

בצלאל סמוטריץ': אני על דברים טובים מצביע גם - - -

מכלוף מיקי זוהר: בצלאל, בוא שב.

אוסאמה סעדי: זה חוק ההסדרה עכשיו.

משה גפני: טלי פלוסקוב אומרת שהיא בראיון ברדיו.

אוסאמה סעדי: אם ניתן את הקרדיט לכחלון אתה תסכים?

משה גפני: הקרדיט הוא של כחלון בחוק הזה.

אוסאמה סעדי: אמרנו לו, רק איזה קרדיט תיקח לו?

משה גפני: חס וחלילה, לא אמרתי שזו הסיבה.

<קריאה: לא, הוא מדבר על הנכים, אתה עונה על - - -

משה גפני: הבעיה המרכזית עכשיו זה לא נפגעי אסונות הטבע, הבעיה המרכזית עכשיו שכבר שבע וחצי ואנחנו צריכים להצביע על הרביזיות ואין לנו רוב.

מיקי רוזנטל: אדוני, הצבעות על הרביזיה.

מיקי רוזנטל: היה צריך להיות כבר בשבע וחצי, אדוני, אתה באיחור.

אורן אסף חזן: היושב ראש, אני ביקשתי הצעה לסדר לפני חצי שעה.

משה גפני: בבקשה, הצעה לסדר, אבל בקצרה, בגלל שאנחנו באמצע הצבעות.

עבדאללה אבו מערוף: אז אחרי ההצבעה על הרביזיה.

אורן אסף חזן: האמת שההצעה הזו הופכת לא רלוונטית, כי זהבה גלאון לא פה.

אורן אסף חזן: אני רציתי להציע - - -

משה גפני: טוב, אז קודם אני מתחיל ברביזיה על ההצבעות שהיו קודם, שתי רביזיות יש.

משה גפני: מי בעד הרביזיה?

משה גפני: ירים את ידו.

<שגית אפיק: איזה?

משה גפני: אמרתי, מה שהיה עכשיו - - -

אורן אסף חזן: מה שהם טוענים שהפסדנו.

מיקי רוזנטל: היו שתי הצעות שלטעמנו אנחנו ניצחנו ואז אתה הגשת רביזיה.

משה גפני: אני מסביר.

משה גפני: מקודם היו שתי הצבעות שלדעתי היה רוב לקואליציה, לדעת החברים מהאופוזיציה היה רוב לאופוזיציה.

משה גפני: בסדר, אני לפעמים משורת הדין אמרתי שאני מקבל את גרסתם ואני מגיש רביזיה.

משה גפני: היו שני מקרים כאלה, אני חושב שאני צודק, אבל אף על פי כן אני מבקש להצביע על שתי ההצבעות האלה - - -

אוסאמה סעדי: גפני, למען הסר כל ספק, אתה אומר.

משה גפני: כן.

מיקי רוזנטל: גפני הכריז על הרביזיה.

משה גפני: מי בעד הרביזיה?

משה גפני: ירים את ידו.

משה גפני: מי נגד?

משה גפני: הרביזיה התקבלה.

משה גפני: בעד – רוב

משה גפני: הרביזיה אושרה.

<שגית אפיק: אתה מצביע על ההסתייגות שהייתה, מוסד פיננסי, של מרצ.

משה גפני: בסדר.

משה גפני: מי בעד הסתייגות?

משה גפני: ירים את ידו.

משה גפני: מי נגד?

משה גפני: ההסתייגות לא התקבלה.

משה גפני: בעד – מיעוט

משה גפני: ההסתייגות נדחתה.

משה גפני: אני חוזר על המקרה השני.

משה גפני: מי בעד הרביזיה?

משה גפני: ירים את ידו.

משה גפני: מי נגד?

משה גפני: הרביזיה התקבלה.

משה גפני: בעד – מיעוט

משה גפני: הרביזיה אושרה.

משה גפני: אני מצביע על ההסתייגות.

<שגית אפיק: תקצוב מגדרי של מרצ.

משה גפני: מי בעד?

משה גפני: מי נגד?

משה גפני: ההסתייגות לא התקבלה.

משה גפני: בעד – מיעוט

משה גפני: ההסתייגות נדחתה.

משה גפני: אני מצביע עכשיו על ההסתייגויות שהיו במשך היום, אני לא מצביע על העלאת - - -

אורן אסף חזן: גפני, היושב ראש, כדי שלא יראו במצלמה שעשיתי ככה בטעות על הנגד, שזה יהיה לפרוטוקול.

אורן אסף חזן: אני הייתי נגד.

משה גפני: אני לא מצביע על הרביזיה של העלאת גיל פרישה.

טלי פלוסקוב: נכון, זה מחר, אמרנו.

משה גפני: אני מצביע על כל הרביזיות שהיו בכל החוקים.

משה גפני: בבקשה.

<שגית אפיק: רביזיה על שם החוק בתכנית הכלכלית.

משה גפני: מי בעד הרביזיה ירים את ידו?

משה גפני: מי נגד?

משה גפני: הרביזיה לא התקבלה.

משה גפני: בעד – מיעוט

משה גפני: הרביזיה נדחתה.

<שגית אפיק: רביזיה, על סעיף 1, מטרה, בתכנית הכלכלית.

משה גפני: מי בעד?

משה גפני: מי נגד?

משה גפני: הרביזיה לא התקבלה.

משה גפני: בעד – מיעוט

משה גפני: הרביזיה נדחתה.

<שגית אפיק: רביזיה על שם החוק בהתייעלות.

משה גפני: מי בעד?

משה גפני: מי נגד?

משה גפני: הרביזיה לא התקבלה.

משה גפני: בעד – מיעוט

משה גפני: הרביזיה נדחתה.

<שגית אפיק: רביזיה על סעיף 1, מטרה, בהתייעלות.

משה גפני: מי בעד?

משה גפני: מי נגד?

משה גפני: הרביזיה לא התקבלה.

משה גפני: בעד – מיעוט

משה גפני: הרביזיה נדחתה.

משה גפני: מה עוד?

<שגית אפיק: זהו.